pythainlp/thai-wiki-dataset-v4 huggingface dataset:
อนาสตาเชีย (นักร้อง)

อนาสตาเชีย  เกิดเมื่อวันที่ 17 กันยายน ค.ศ. 1968 เป็นนักร้อง-นักแต่งเพลงชาวอเมริกัน เธอประสบความสำเร็จอย่างสูงในยุโรป เอเชีย โอเชียเนีย แอฟริกาใต้ อเมริกาใต้ แต่ไม่ประสบความสำเร็จเท่าที่ควรในประเทศบ้านเกิด สหรัฐอเมริกา ในปี 2005 เธอมียอดขายทั่วโลกมากกว่า 20 ล้านชุด เธอเป็นคนตัวเล็ก (สูง 160 ซม.) แต่มีเสียงอันทรงพลัง และมีเอกลักษณ์ที่เธอมักสวมแว่นตา แต่เธอได้ผ่าตัดตาถาวรแล้วในเดือนสิงหาคม 2005
เธอปรากฏบนหัวข้อข่าวอีกครั้งในปี 2003 เมื่อเธอเป็นมะเร็งเต้านม และเมื่อวันที่ 21 เมษายน ค.ศ. 2007 เธอแต่งงานกับบอดี้การ์ดของเธอเอง เวย์น นิวตัน ในเม็กซิโก
ทัศน์สุดท้ายของอังกฤษ (บราวน์)

ทัศน์สุดท้ายของอังกฤษ  เป็นภาพเขียนสีน้ำมันบนไม้ที่เขียนโดยฟอร์ด แมดด็อกซ บราวน์ (Ford Madox Brown) จิตรกรสมัยพรีราฟาเอลไลท์ชาวอังกฤษ ที่ปัจจุบันตั้งแสดงอยู่ที่พิพิธภัณฑ์ศิลปะที่เมืองเบอร์มิงแฮมในสหราชอาณาจักร
ฟอร์ด แมดด็อกซ บราวน์เขียนภาพ “ทัศน์สุดท้ายของอังกฤษ” ในปี ค.ศ. 1855 เป็นภาพของผู้อพยพสองคนที่กำลังออกจากอังกฤษเพื่อไปตั้งรกรากในต่างประเทศ
เบื้องหลัง.
บราวน์เริ่มเขียนภาพนี้ในปี ค.ศ. 1852 หลังจากที่ได้รับแรงบันดาลใจจากเพื่อนสนิททอมัส วูลเนอร์ (Thomas Woolner) ประติมากรพรีราฟาเอลไลท์ผู้เพิ่งออกเดินทางในเดือนกรกฎาคมในปีเดียวกันเพื่อไปตั้งถิ่นฐานใหม่ในออสเตรเลีย การอพยพจากอังกฤษถึงจุดสูงสุดเมื่อประชากรกว่า 350,000 คนอพยพออกจากอังกฤษในปีนั้น บราวน์ผู้ถือตนเองว่าเป็นผู้อดทนและออกจะวิปริตเล็กน้อยก็ตรึกตรองว่าจะไปเริ่มชีวิตใหม่ในอินเดียอยู่เช่นกัน
ภาพเขียน.
แม้ว่าฟอร์ด แมดด็อกซ บราวน์จะไม่เคยเป็นสมาชิกของกลุ่มพรีราฟาเอลไลท์ แต่ภาพ “ทัศน์สุดท้ายของอังกฤษ” ก็เช่นเดียวกับภาพเขียนอื่น ๆ อีกหลายภาพของบราวน์ก็แสดงลักษณะที่เป็นเอกลักษณ์ของศิลปะพรีราฟาเอลไลท์ ภาพเขียนเป็นภาพสามีภรรยาผู้กำลังจะเดินทางออกจากอังกฤษเป็นครั้งสุดท้าย บุคคลหลักสองคนในภาพเป็นภาพเหมือนของบราวน์เองและภรรยาเอ็มมาจ้องตรงไปข้างหน้าด้วยสายตาที่ปราศจากความรู้สึก ไม่ได้หันไปสนใจกับผาขาวแห่งโดเวอร์ (white cliffs of Dover) ซึ่งเป็นสัญลักษณ์สิ่งแรกที่เห็นที่เป็นอังกฤษที่เริ่มจะจะลับสายตาไปทางตอนบนขวาของภาพ จากการแต่งกายทำให้ทราบได้ว่าเป็นชนชั้นกลาง ฉะนั้นจึงไม่ได้อพยพจากอังกฤษด้วยเหตุผลที่กดดันทางเศรษฐกิจเช่นเดียวกับชนชั้นแรงงานอื่น ๆ บราวน์บรรยายว่า:
<templatestyles src="แม่แบบ:คำพูด/style.css" />ผู้มีการศึกษามีความผูกมัดต่อประเทศด้วยเหตุผลที่ต่างไปจากผู้ขาดการศึกษา ผู้ความคำนึงหลักอยู่ที่ความอยู่รอดและความสบายกาย
เด็กผมสีอ่อนในฉากหลังข้างหลังไหล่ชายทีนั่งข้างหน้าชื่อแคทเธอรินเป็นลูกของบราวน์ ผู้ที่เกิดในปี ค.ศ. 1850 ส่วนมือของทารกที่เอ็มมากุมอยู่เป็นมือของโอลิเวอร์ลูกคนที่สอง
เพื่อจะให้ภาพเขียนแสดงถึงสภาวะที่ตรากตรำบราวน์เขียนภาพนี้ในสวนนอกบ้าน ยิ่งอากาศไม่ดีเท่าไหร่บราวน์ก็ยิ่งมีความพอใจมาขึ้นเท่านั้น จนถึงกับบันทึกความรู้สึกเมื่อมือเย็นจนซีดขาว ที่บราวน์ต้องการจะให้ปรากฏในภาพ เพื่อนบ้านมีความเห็นว่าบราวน์เป็นคนที่ออกจะแปลกโดยเฉพาะเมื่อไปนั่งเขียนภาพนอกบ้านในสภาวะอากาศต่าง ๆ 
ภาพนี้มีด้วยกันสองภาพ ภาพหนึ่งอยู่ที่พิพิธภัณฑ์ศิลปะที่เมืองเบอร์มิงแฮม อีกภาพหนึ่งอยู่ที่พิพิธภัณฑ์ฟิทซ์วิลเลียมที่เคมบริดจ์ ภาพเขียนสีน้ำที่เขียนจากภาพนี้ระหว่างปี ค.ศ. 1864–ค.ศ. 1866 อยู่ที่เททบริเตน นอกจากนั้นก็ยังมีภาพอื่นที่เป็นภาพศึกษาของภาพนี้ ภาพทุกภาพเป็นจิตรกรรมทรงกลมแบบที่นิยมเขียนกันในยุคฟื้นฟูศิลปะวิทยา
ทาร์ทัน

ทาร์ทัน หรือ ลายสกอต  คือลายไขว้แถบแนวตั้งและแนวนอนหลายสี ทาร์ทันมาจากผ้าทอที่ในปัจจุบันมาจากวัสดุหลายชนิดที่มีความเกี่ยวข้องโดยเฉพาะกับสกอตแลนด์ คิลท์สกอตแลนด์ส่วนใหญ่จะเป็นลายทาร์ทัน หรือที่เรียกว่า “ลายสกอต” ในประเทศไทย หรือ “plaid” ในสหรัฐอเมริกา แต่ในสกอตแลนด์ “plaid” เป็นผ้าใช้พาดบนไหล่หรือผ้าห่ม ทาร์ทันทำด้วยแถบสลับสีด้วยด้ายที่ย้อมสีแล้วที่เป็นลายขวางฉากระหว่างเส้นพุ่งและเส้นยืน
จนกระทั่งคริสต์ศตวรรษที่ 19 ลักษณะของลายทาร์ทันไฮห์แลนด์มากจะบ่งได้ว่ามาจากบริเวณใดแทนที่จะเป็นลายประจำตระกูลสกอต (Scottish Clan) ใดตระกูลหนึ่ง เพราะในสมัยนั้นการทอทาร์ทันทำกันในท้องถิ่นที่ทำให้มีสีและลายตามรสนิยมและสีธรรมชาติตามที่มีในท้องถิ่นที่ทอ ต่อมาในกลางคริสต์ศตวรรษที่ 19 ลายทาร์ทันก็วิวัฒนการมาเป็นเครื่องหมายประจำตระกูล ประจำสถาบัน หรือประจำกองทหาร เช่นในลายน้ำเงินเขียวเข้มของกองทหารไฮห์แลนด์แบล็คว็อช เป็นต้น
ฟุกกิง

ฟุกกิง  เป็นหมู่บ้านในประเทศออสเตรีย ในเทศบาลเมืองทาร์สดอร์ฟ ในเขตอินน์ (Innviertel) ทางตะวันตกของรัฐโอแบร์เอิสเตอร์ไรช์ หมู่บ้านนี้ตั้งอยู่ห่างจากทางตอนเหนือของ ซาลซ์บูร์ก 33 กม. และห่างจากชายแดนประเทศเยอรมนีทางตะวันตก 4 กม.
ถึงมีหมู่บ้านจะมีประชากรเพียง 106 คน (ปี 2020) หมู่บ้านกลายมาเป็นที่สนใจในโลกภาษาอังกฤษจากชื่อเดิมที่การะสะกดเหมือนกันกับคำหยาบคายในภาษาอังกฤษ "fucking" (แปล: "การเย็ด")
ประวัติ.
ประวัติการตั้งถิ่นฐานของหมู่บ้าน Fucking มีมาอย่างน้อยตั้งแต่ปี 1070 โดยตั้งตามชื่อชายในศตวรรษที่ 6 ที่ชื่อ Focko ส่วน "-ing" เป็นคำเสริมท้ายในภาษาเก่าของภาษากลุ่มเจอร์แมนิก ที่แสดงที่มาของคน ที่มาของคำที่จะติดไปด้วย ดังนั้น Fucking มีความหมายว่า "สถานที่ของ ชายชื่อ Focko" หมู่บ้านนี้มีประชากร 107 คน
Fucking ถือเป็นสถานที่โด่งดังในเรื่องป้ายจราจร ที่นักท่องเที่ยวมักจะหยุดมาถ่ายรูปป้ายจราจร และยังมักถูกขโมยเป็นประจำ ซึ่งก็ต้องมีกองทุนส่วนกลางสำหรับจ่ายค่าป้ายที่ถูกขโมยไป ในปี 2004 หลังจากที่ถูกขโมยป้ายอยู่บ่อยครั้ง จึงมีการลงคะแนนเสียงให้เปลี่ยนชื่อหมู่บ้าน แต่ก็มีการคัดค้านเกิดขึ้น ในเดือนสิงหาคม ค.ศ. 2005 ป้ายถนนได้ถูกแทนที่โดยป้ายป้องกันขโมยโดยเชื่อมเหล็กและตรีงไว้ด้วยคอนกรีต เพื่อป้องกันการขโมย
คิลต์

คิลต์  เครื่องแต่งกายครึ่งน่องที่อัดจีบด้านหลังเดิมเป็นเครื่องแต่งกายตามประเพณีของชาวสกอตที่ราบสูง (Scottish highlands) หรือชาวสกอตทางตอนเหนือของสกอตแลนด์ในคริสต์ศตวรรษที่ 16 เมื่อมาถึงคริสต์ศตวรรษที่ 19 คิลต์ก็มามีความหมายทางวัฒนธรรมที่เป็นสัญลักษณ์ประจำชาติของสกอตแลนด์โดยทั่วไป หรือสิ่งที่มีความสัมพันธ์ทางประวัติศาสตร์กับเคลต์ (โดยเฉพาะเกล (Gaels)) คิลต์มักจะทำจากผ้าที่ทอจากขนแกะลายทาร์ทัน
คิลต์ในปัจจุบันมักจะแต่งกันในโอกาสที่เป็นทางการหรือในการแข่งขันกีฬาที่ราบสูง (Highland games) แต่เมื่อไม่นานมานี้ก็มีการเริ่มใช้คิลต์ในโอกาสที่ไม่เป็นทางการด้วย
คิลต์มีสองชนิด “คิลต์ใหญ่” ซึ่งเป็นคิลต์ที่ท่อนล่างมีความยาวครึ่งน่อง ท่อนบนใช้พันรอบตัว หรือเหน็บไว้กับเข็มขัด หรือคลุมหัว และ “คิลต์สั้น” ซึ่งคือส่วนล่างของ “คิลต์ใหญ่” ที่เป็นคิลต์ที่นิยมใช้กันในปัจจุบัน
แจกเคอไบต์

แจกเคอไบต์  เป็นผู้สนับสนุนการนำราชวงศ์สทิวเวิร์ตกลับคืนสู่ราชบัลลังก์บริเตน ขบวนการของบุคคลดังกล่าว ซึ่งส่วนใหญ่แล้วเกิดขึ้นในช่วงคริสต์ศตวรรษที่ 17 และ 18 เรียกว่า แจกเคอไบทิซึม (Jacobitism) มาจากคำว่า "ยาโคบุส" (Iacobus) ภาษาละตินของคำว่า "เจมส์" (James) ซึ่งหมายถึง พระเจ้าเจมส์ที่ 2 แห่งอังกฤษ ผู้ถูกถอดจากราชบัลลังก์ในการปฏิวัติอันรุ่งโรจน์เมื่อ ค.ศ. 1688 เนื่องจากรัฐสภาอังกฤษเห็นว่า พระองค์ทรงทอดทิ้งราชบัลลังก์ และยกพระราชธิดาของพระองค์ คือ แมรีที่ 2 กับพระสวามีของพระนาง คือ วิลเลียมที่ 3 ขึ้นสู่ราชบัลลังก์แทน
การปฏิวัติดังกล่าวก่อให้เกิดสัญญาระหว่างกษัตริย์กับราษฎร ซึ่งถ้ากษัตริย์ละเมิด จะต้องถูกถอดจากราชบัลลังก์ แต่กลุ่มแจกเคอไบต์เห็นว่า กษัตริย์มาจากการแต่งตั้งของพระเจ้าตามทฤษฎีเทวสิทธิ์ และจะถูกถอดถอนด้วยมนุษย์ไม่ได้ จึงมองว่า ระบอบปกครองหลังจาก ค.ศ. 1688 เป็นต้นมาขาดความชอบธรรม อย่างไรก็ดี แจกเคอไบต์ยังเห็นไม่ลงรอยกันในหลาย ๆ เรื่อง เช่น ในราชอาณาจักรไอร์แลนด์ แจกเคอไบต์มุ่งหมายปลดแอกไอร์แลนด์เป็นรัฐอิสระและยกเลิกการตั้งนิคมเมื่อคริสต์ศตวรรษที่ 17 ซึ่งเป็นเรื่องที่พระเจ้าเจมส์ที่ 2 เองทรงไม่เห็นด้วย และใน ค.ศ. 1745 มีการปะทะกันระหว่างชาลส์ เอดเวิร์ด สทิวเวิร์ด กับกลุ่มแจกเคอไบต์จากสกอตแลนด์ เนื่องด้วยการผนวกดินแดนเมื่อ ค.ศ. 1707 และมีเรื่องเทวสิทธิ์เป็นหัวใจหลักของความขัดแย้งภายใน
ภายนอกไอร์แลนด์ ขบวนการแจกเคอไบต์เกิดขึ้นอย่างเข้มข้นในภาคตะวันตกของที่สูงสกอต เพิร์ทเชอร์ และแอเบอดีนเชอร์ รวมถึงในหลายพื้นที่ของนอร์เทิร์นอิงแลนด์ซึ่งมีประชากรคาทอลิกมาก เช่น แลงคาเชอร์ นอร์ทอัมเบอร์แลนด์ และเดอรัม นอกจากนี้ ยังมีผู้สนับสนุนในบางส่วนของเวลส์ เวสต์มิดแลนส์ และเซาท์เวสต์อิงแลนด์ ทั้งยังมีผู้สนับสนุนในระดับระหว่างประเทศ เช่น มหาอำนาจยุโรปบางแห่งที่ให้การอุปถัมภ์แก่แจกเคอไบต์เพื่อกระพือความขัดแย้ง และแจกเคอไบต์เองก็ยังเข้าเป็นทหารในกองทัพต่างชาติหลายชาติ
แจกเคอไบต์ก่อการกำเริบหลายครั้ง เช่น สงครามวิลเลียมในไอร์แลนด์ช่วง ค.ศ. 1689–1691 และการลุกฮือของแจกเคอไบต์ในสกอตแลนด์ช่วง ค.ศ. 1689 ที่รุนแรงได้แก่การลุกฮือของแจกเคอไบต์ ค.ศ. 1715 1719 และ 1745 นอกเหนือไปจากการรุกรานที่ฝรั่งเศสหนุนหลังในค.ศ. 1708 และ 1744 ตลอดจนแผนดำเนินการที่ไม่สำเร็จอีกหลายแผน การลุกฮือเมื่อ ค.ศ. 1745 นั้นส่งผลให้ราชวงศ์แฮนโนเวอร์ซึ่งกำลังอยู่ในอำนาจต้องหวาดหวั่นอยู่ชั่วระยะหนึ่งและถอนทหารคืนจากยุโรปภาคพื้นทวีป แต่เมื่อฝรั่งเศสเลิกสนับสนุนใน ค.ศ. 1748 ก็ทำให้แจกเคอไบต์ค่อยสลายและสูญสิ้นความเป็นขบวนการทางการเมืองที่รุนแรง ปัจจุบัน แจกเคอไบต์ยังมีอยู่ในฐานะที่เป็นขบวนการทางวัฒนธรรมสกอตเพื่อเฉลิมฉลองประเพณีของที่สูงสกอต
อิเล็กทรอนิกา

อิเล็กทรอนิกา  เป็นคำที่ใช้รวมกับแนวดนตรีอิเล็กทรอนิกส์หลายประเภท เช่น เทคโน เฮาส์ แอมเบียนต์ ดรัมแอนด์เบส จังเกิล อินดัสเทรียลแดนซ์ คำนี้นำมาใช้เพื่ออธิบายรูปแบบดนตรีอิเล็กทรอนิกส์ที่ไม่ได้จัดเป็นเพียงแค่เพลงเต้นรำ แต่ยังเน้นในการฟังเพลงมากกว่า
ราชาธิปไตยของไอร์แลนด์

ราชาธิปไตยของไอร์แลนด์ 
พระมหากษัตริย์และพระมหากษัตรีย์แห่งไอร์แลนด์ (ชาวต่างประเทศ).
พระมหากษัตริย์และพระมหากษัตรีย์แห่งไอร์แลนด์ (ค.ศ. 1541–ค.ศ. 1801).
"สมัยไร้กษัตริย์อังกฤษ"
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
สโตน (หน่วยมวล)

สโตน  สัญลักษณ์ st เป็นหน่วยวัดมวลและน้ำหนักในระบบอังกฤษ เคยเป็นที่นิยมใช้ในประเทศเครือจักรภพแห่งชาติ โดยใช้ในการวัปริมาณผลผลิตทางการเกษตร มีค่าเทียบเท่ากับ 14 ปอนด์ หรือประมาณ 6.35 กิโลกรัม
ตั้งแต่ ค.ศ. 1985 สหราชอาณาจักรได้ออกกฎหมายยกเลิกการใช้งานหน่วยวัดน้ำหนักนี้ในการพาณิชย์ แต่ในความเป็นจริงยังเป็นที่ใช้กันทั่วไปในประเทศอังกฤษและไอร์แลนด์ ในการระบุน้ำหนักร่างกาย โดยบุคคลที่มีน้ำหนัก 72 กิโลกรัม ในสหรัฐอเมริกาจะใช้ว่า "158 ปอนด์" และในสองประเทศดังกล่าวจะใช้ว่า "11 สโตน 4" หรือ "11 สโตน และ 4 ปอนด์" 
ค่าพหูพจน์ของสโตน คือ สโตน ("stone" ไม่มีการเติม "-s" ต่อท้าย)
ชาวเคิร์ด

ชาวเคิร์ด  เป็นกลุ่มชนอิหร่าน ที่อาศัยอยู่ในภูมิภาคบนภูเขาของเคอร์ดิสถานในเอเชียตะวันตก ซึ่งกินพื้นที่ทางตะวันออกเฉียงใต้ของตุรกี, ทางตะวันตกเฉียงเหนือของอิหร่าน, ทางเหนือของอิรัก และทางเหนือของซีเรีย โดยมีดินแดนส่วนแยกของชาวเคิร์ดในอานาโตเลียกลาง, โฆรอซอน และคอเคซัส เช่นเดียวกันกับสังคมชาวเคิร์ดพลัดถิ่นในเมืองทางตะวันตกของตุรกี (โดยเฉพาะอิสตันบูล) และยุโรปตะวันตก (โดยเฉพาะในประเทศเยอรมนี) ประชากรชาวเคิร์ดมีประมาณ 30 ถึง 45 ล้านคน
ชาวเคิร์ดพูดภาษาเคิร์ดและกลุ่มภาษาซาซา–โกรานี ซึ่งอยู่ในสาขาอิหร่านตะวันตกของกลุ่มภาษาอิหร่านในตระกูลภาษาอินโด-ยูโรเปียน
หลังสงครามโลกครั้งที่หนึ่งและการพ่ายแพ้ของจักรวรรดิออตโตมัน ฝ่ายสัมพันธมิตรได้ทำข้อกำหนดสำหรับรัฐเคิร์ดตามสนธิสัญญาแซฟร์ใน ค.ศ. 1920 อย่างไรก็ตาม มีการละเมิดสัญญาในสามปีต่อมา เพราะมีการแบ่งดินแดนตามสนธิสัญญาโลซาน ทำให้ชาวเคิร์ดมีสถานะเป็นชนกลุ่มน้อยในประเทศใหม่ทั้งหมด
เดอะแกรดูเอท พิษรักแรงสวาท

เดอะแกรดูเอท พิษรักแรงสวาท  เป็นภาพยนตร์โรแมนติก คอเมดี-ดรามา ที่ออกฉายในปี ค.ศ. 1967 กำกับการแสดงโดยไมค์ นิโคลส์ เขียนบทภาพยนตร์โดย บัค เฮนรี และ คัลเดอร์ วิลลิงแฮม นำแสดงโดย แอนน์ แบนครอฟต์ และ ดัสติน ฮอฟแมน ภาพยนตร์เรื่องนี้สร้างจากนวนิยายขายดีของ ชาร์ลส์ เว็บบ์ เรื่อง "พิษรักแรงสวาท" ที่ตีพิมพ์ในปี ค.ศ. 1963 โดยเป็นผลงานการแสดงเรื่องที่สองของฮอฟแมน และสร้างชื่อเสียงเป็นอย่างมากให้กับเขา โดยได้รับการเสนอชื่อเข้าชิงรางวัลนักแสดงยอดเยี่ยมรางวัลออสการ์และรางวัลลูกโลกทองคำ
ภาพยนตร์กล่าวถึงเบนจามิน แบรดด็อก (รับบทโดย ฮอฟแมน) เด็กหนุ่มที่เพิ่งจบจากมหาวิทยาลัย ไม่มีความทะเยอทะยาน และยังไม่มีเป้าหมายในชีวิต เบนจามินปฏิเสธคำขอของบิดาที่จะให้เรียนต่อ และมีความสัมพันธ์ชู้สาวกับคุณนายโรบินสัน (รับบทโดย แบนครอฟต์) สาวใหญ่ที่พบในงานเลี้ยง เหตุการณ์ยุ่งยากเกิดขึ้นเมื่อเบนจามินถูกบิดาบังคับให้ออกไปนัดเที่ยวกับอีเลน (รับบทโดย รอสส์) ลูกสาวของคุณโรบินสัน เพื่อนทนายของพ่อ (ซึ่งเป็นลูกสาวของคุณนายโรบินสัน) และเกิดความรักต่อกัน 
ภาพยนตร์ถูกนำออกฉายในโรงภาพยนตร์เป็นครั้งแรกเมื่อวันที่ 21 ธันวาคม ค.ศ. 1967 และประสบความสำเร็จอย่างมหาศาลด้วยการทำรายได้เฉพาะในทวีปอเมริกาเหนือมากถึง 104 ล้านดอลลาร์สหรัฐ จากทุนสร้างเพียง 3 ล้าน โดยเป็นภาพยนตร์ที่สามารถทำเงินได้มากที่สุดอันดับ 1 ในปี 1967 ซึ่งหากคิดรายได้ของภาพยนตร์โดยรวมกับอัตราเงินเฟ้อในปี ค.ศ. 2021 แล้ว ภาพยนตร์เรื่องนี้จะมีรายได้ในปีที่เข้าฉายมากถึง 857 ล้านดอลลาร์สหรัฐ นอกจากนี้ในงานประกาศผลรางวัลออสการ์ ครั้งที่ 40 ภาพยนตร์เรื่องนี้ยังได้รับการเสนอชื่อเข้าชิงรางวัลออสการ์มากถึง 7 สาขารางวัล ซึ่งถือว่าเข้าชิงรางวัลออสการ์มากที่สุดเป็นอันดับ 4 ของปีดังกล่าว รองจากเรื่อง หนุ่มห้าว สาวเหี้ยม และ ถนอมรักไว้ในหัวใจ ที่เข้าชิง 10 สาขารางวัล และ ด็อกเตอร์ ดูลิตเติ้ล ที่เข้าชิง 9 สาขารางวัล โดย ไมค์ นิโคลส์ ได้รับรางวัลออสการ์ สาขาผู้กำกับภาพยนตร์ยอดเยี่ยม นอกจากนี้ยังได้รับเลือกให้เข้าสู่หอทะเบียนภาพยนตร์แห่งชาติของสหรัฐอเมริกา และได้รับการยกย่องให้เป็นหนึ่งในภาพยนตร์ยอดเยี่ยมตลอดกาล 100 เรื่องของสถาบันภาพยนตร์อเมริกัน
เพลงประกอบของภาพยนตร์เรื่องนี้ คือเพลง "Mrs. Robinson" แต่งโดยพอล ไซมอน ขับร้องโดยไซมอน แอนด์ การ์ฟังเกล ได้รับความนิยมเป็นอย่างสูง ซิงเกิลติดอันดับหนึ่งของนิตยสารบิลบอร์ด และได้รับรางวัลแกรมมี สาขาบันทึกเสียงแห่งปี ประจำปี 1969
ร่มร่อน

ร่มร่อน  เป็นอากาศยานเบาพิเศษประเภทหนึ่ง สามารถเคลื่อนที่ได้โดยพลังงานจลน์ ซึ่งเกิดจากแรงดึงดูดของโลก กระทำต่อปีก (Airfoils) ทำให้ร่มร่อนสามารถเคลื่อนที่ไปข้างหน้าได้ไกล โดยอาศัยแรงยก (aerodynamic force) ที่เกิดขึ้นต่อร่มร่อน เมื่อมีอากาศไหลผ่านปีก 
ร่มร่อนสามารถลอยสูงขึ้นไปได้ด้วยปัจจัยสองประการคือ 
ประวัติ.
ในราวกลางปี 1980 ที่ประเทศอังกฤษ นาย John Harbot และนาย Andrew Crowley ได้พบว่าร่มทรงสี่เหลี่ยมสามารถลอยออกไปได้เองหากมีขนาดใหญ่ จากนั้นพวกเขาจึงทำการทดลองบินออกจากที่ลาดบนเขาด้วยตัวเองเป็นผลสำเร็จ และเหตุการณ์ในครั้งนั้นได้ก่อให้เกิดการพัฒนาตามมา จนกลายมาเป็นร่มร่อนรูปร่างหน้าตาอย่างในปัจจุบันที่เห็น และเริ่มแพร่หลายไปในหลายประเทศในยุโรป อเมริกา ญี่ปุ่น และออสเตรเลีย
โครงสร้าง.
ร่มร่อนประกอบด้วย
ร่มร่อนในประเทศไทย.
ในประเทศไทย ร่มร่อนได้เข้ามาเผยแพร่เป็นครั้งแรกในปี พ.ศ. 2537 โดยนายสุวัจน์ หาญณรงค์ นำเข้ามาจากประเทศญี่ปุ่น นำเข้ามาบินเป็นครั้งแรกที่อำเภอบ้านฉาง จังหวัดระยอง 
สถานที่บินร่มร่อนในประเทศไทย
การพิชิตดินแดนโดยมุสลิม

การพิชิตดินแดนโดยมุสลิมยุคต้น หรือ การพิชิตดินแดนของอิสลามยุคต้น  หรือ การพิชิตดินแดนโดยชาวอาหรับ เป็นการพิชิตดินแดนโดยมุสลิมเริ่มขึ้นหลังจากการเสียชีวิตของนบีมุฮัมมัดของศาสนาอิสลามในคริสต์ศตวรรษที่ 7 ท่านก่อตั้งอาณาจักรทางการเมืองที่เป็นอันหนึ่งอันเดียวกันในคาบสมุทรอาหรับ ซึ่งขยายต่อเนื่องในสมัยรัฐเคาะลีฟะฮ์รอชิดูนและรัฐเคาะลีฟะฮ์อุมัยยะฮ์ ในช่วงสูงสุดมีการปกครองของอิสลามที่จัดตั้งขึ้นในสามทวีป (เอเชีย, แอฟริกา และยุโรป) James Buchan นักประวัติศาสตร์ชาวสกอต รายงานว่า: "ในด้านความเร็วและขอบเขต การพิชิตของชาวอาหรับครั้งแรกนั้น เทียบเท่ากับการพิชิตของอเล็กซานเดอร์มหาราช และพวกเขาคงอยู่นานกว่า"
ณ ช่วงสูงสุด ดินแดนที่พิชิตได้มีพื้นที่จากคาบสมุทรไอบีเรีย (ที่เทือกเขาพิเรนีส) ทางตะวันตกถึงอินเดีย (ที่สินธ์) ทางตะวันออก เขตการปกครองของมุสลิมครอบคลุมถึงซิซิลี แอฟริกาเหนือส่วนใหญ่ และตะวันออกกลาง กับคอเคซัสและเอเชียกลาง นักประวัติศาสตร์ชาวอังกฤษ เอ็ดเวิร์ด กิบบอน เขียนไว้ใน "ประวัติศาสตร์ของการเสื่อมโทรมและการล่มสลายของจักรวรรดิโรมัน" (The History of the Decline and Fall of the Roman Empire) ว่า:
<templatestyles src="แม่แบบ:คำพูด/style.css" />ภายใต้การปกครองของประมุขอุมัยยะฮ์องค์สุดท้าย จักรวรรดิอาหรับมีเนื้อที่ที่ใช้เวลาเดินสองร้อยวันตั้งแต่ตะวันออกไปจนถึงตะวันตก - ตั้งแต่ทาร์ทารี (Tartary) และอินเดียไปจนถึงฝั่งทะเลของมหาสมุทรแอตแลนติก...
การพิชิตดินแดนโดยมุสลิมนำมาซึ่งการล่มสลายของจักรวรรดิซาเซเนียนและการสูญเสียดินแดนส่วนใหญ่ของจักรวรรดิไบแซนไทน์ สาเหตุของความสำเร็จของการขยายดินแดนเป็นการยากที่จะเข้าใจเพราะเอกสารที่มาจากสมัยที่ว่ามีหลงเหลืออยู่เพียงเล็กน้อย เฟร็ด แมกกรอว ดอนเนอร์ นักวิชาการชาวอเมริกัน เสนอแนะว่าลักษณะการก่อตั้งของรัฐในคาบสมุทรอาหรับด้วยความสอดคล้องกันทางอุดมการณ์ (เช่น ศาสนา) และการประสานสัมพันธ์ในการเดินทัพเป็นปัจจัยสำคัญในความสำเร็จของมุสลิมในการก่อตั้งจักรวรรดิอันยิ่งใหญ่ภายในระยะเวลาหนึ่งศตวรรษ การประมาณเนื้อที่ของจักรวรรดิกาหลิปมุสลิมเชื่อกันว่ามีเนื้อที่ทั้งหมดกว่า 13 ล้านตารางกิโลเมตร นักประวัติศาสตร์ส่วนใหญ่เห็นพ้องกันว่าในช่วงนั้น จักรวรรดิซาเซเนียนและจักรวรรดิไบแซนไทน์ก็เริ่มเสื่อมโทรมลงทั้งทางด้านเศรษฐกิจและการทหารจากการสู้รบระหว่างกันเป็นเวลาหลายทศวรรษอยู่แล้ว
มีข้อเสนอแนะว่าชาวยิวและชาวคริสต์ในดินแดนซาเซเนียนกับไบแซนไทน์บางส่วนมีความไม่พึงพอใจและอาจจะยินดีที่มีมุสลิมเข้ามาปลดปล่อย ซึ่งมีสาเหตุมาจากความขัดแย้งทางศาสนาของทั้งสองจักรวรรดิ อย่างไรก็ตาม สมาพันธรัฐอาหรับคริสเตียนอย่างฆ็อสซานเดิมเป็นพันธมิตรกับไบแซนไทน์ และทั้งกองทัพซาเซเนียนกับไบแซนไทน์ต่อสู่กับกองทัพมุสลิมร่วมกันในยุทธการที่อัลฟิรอฎ ส่วนในกรณีของอียิปต์ไบแซนไทน์, ปาเลสไตน์ และ ซีเรีย ดินแดนเหล่านี้เพิ่งตกไปเป็นของเปอร์เซียไม่กี่ปีก่อนการพิชิตของมุสลิม
นารูโตะ เดอะมูฟวี่ เกาะเสี้ยวจันทรา

นารูโตะ เดอะมูฟวี่ (大興奮! みかづき島のアニマル騒動だってばよ! "Dai Kōfun! Mikazuki-jima no Animaru Panikku Dattebayo!") ออกฉายในวันที่ 5 สิงหาคม ค.ศ. 2006
เนื้อเรื่อง.
ภารกิจของนารูโตะครั้งนี้ก็คือ คุ้มครองเจ้าชายมิจิรุกับลูกชายชื่อฮิคารุ กลับแคว้นซึคิอย่างปลอดภัย แคว้นซึคิ หรือแคว้นจันทรา มีความอุดมสมบูรณ์ ทั้งทรัพยากรธรรม ชาติ อาหารการกิน สถานที่ท่องเที่ยว แต่ราชาเริ่มตระหนักว่า สิ่งสำคัญของแคว้นนี้จริงๆ คือความเป็นอยู่ที่เป็นสุขของประชาชน แต่ชาบาตาบะ รัฐมนตรีคู่กาย กลับโลภมาก อยากได้ทรัพย์สินเงินทอง ไม่ห่วงประชาชน จึงก่อการกบฏ เมื่อมิจิรุกับพวกนารูโตะกลับมาถึง ก็ต้องปะทะกันอย่างรุนแรง มิจิรุถูกจับตัวไป ฮิคารุที่เป็นเด็กน้อย ก็ได้แต่เสียใจ แต่เพราะมีนารูโตะอยู่ข้างๆ เขาจึงรวบรวมความกล้า และบุกเข้าไปช่วยพ่อพร้อมกับพวกทหารที่ยังภักดีกับพวกนารูโตะ และสุดท้าย พวกเขาก็สามารถนำแคว้นที่สงบสุขกลับมาได้อีกครั้ง พร้อมกับเรียนรู้ถึงสิ่งสำคัญ ว่าที่แท้จริงนั้นคืออะไร
เอ้อร์หลัง เสิน

เอ้อร์หลัง เสิน  หรือ ยี่หนึงจินกุน เป็นเทพตามความเชื่อของจีน มีต้นกำเนิดในมณฑลเสฉวน
ประวัติ.
เทพเอ้อร์หลังเป็นลูกชายคนที่สองของหลี่ปิงเสนาบดีแห่งราชวงศ์ฉิน ชื่อว่า หลี่เอ้อร์หลัง (ในerlang baojuan กล่าวว่า ชื่อเดิมของเทพเอ้อร์หลังคือ หยางเอัอร์หลัง บิดาเป็นแซ่ หยาง) มารดาของเขาเป็นน้องสาวของเง็กเซียนฮ่องเต้ นางเคยละเมิดกฎสวรรค์โดยการไปหลงรักมนุษย์ซึ่งเป็นบัณฑิต ชื่อ หยางเทียนโย่ว และมีลูก3คน ชาย2 หญิง1 ชื่อ หยางเจียว หยางเอ้อร์หลัง และ หยางฉาน องค์เง็กเซียนและเจ้าแม่หวังหมู่มีโองการให้ไปพาตัวเหยาจี ซึ่งเป็นน้องสาวของเง็กเซียนฮ่องเต้มาลงโทษ นางจึงถูกจับตัวไปคุมขังที่เขาเถาซาน 
[หยางฉาน น้องสาวหยางเอ้อร์หลัง]
เทพเอ้อหลังแม้จะเป็นคนเย็นชาแต่ด้วยความที่เป็นห่วงน้องสาวจึงทูลเง็กเซียนว่าจะจับนางไปขังไว้ที่เขาหัวซานแทน จะได้เป็นการช่วยเหลือทางอ้อมเพราะโทษของซันเซิ่นหมู่ คือ ประหารชีวิตไม่ให้วิญญาณไปเกิดด้วย เมื่อเทพเอ้อหลังพานางไปที่เขาหัวซานแล้วจึงยึดอิทธิฤทธิ์ไว้ทั้งหมด จากนั้นจึงตามไปสังหารลูกของหยางฉาน แต่หลิวเฉินเซียนมีโคมวิเศษของแม่จึงทำให้หนีได้ทุกครั้ง (เล่ากันว่าหากได้กินใส้ โคมเข้าไปจะทำให้เพิ่มอายุไปหมื่นปี) แต่ความจริงแล้วเทพเอ้อร์หลางแม้จะไม่ชอบหลิวเฉินเซียน แต่สิ่งที่เขาทำก็เพื่อให้สวรรค์ยกเลิกกฎห้ามให้ชาวสวรรค์มีความรักเท่านั้น 
[เหยาจี]
เทพเอ้อร์หลางเพียรทำความดีนับแสนครั้ง เพื่อให้สวรรค์ปลดปล่อยมารดาของตนจากการคุมขัง ความดีครั้งใหญ่ครั้งหนึ่งที่เขาทำคือ การช่วยบิดาปราบมังกรที่อาศัยอยู่ในมหาสมุทร ยังผลให้อุทกภัยที่เหล่ามนุษย์ได้ประสบอยู่นั้นทุเลาลง ผู้คนที่ทราบข่าวจึงพากันเคารพกราบไหว้เขาประดุจเทพ และเมื่อเขาได้ทำความดีหลายต่อหลายอย่างมากยิ่งขึ้น มนุษย์จึงเรียกขานเขาในนาม “เทพเอ้อร์หลัง” ครั้นเมื่อได้เป็นเซียนอยู่บนสวรรค์แล้ว เทพเอ้อร์หลังจึงได้รับตำแหน่งเป็นแม่ทัพใหญ่แห่งสวรรค์ มีเซียนฝีมือดี 1,200 องค์ มี 3 ตา อาวุธวิเศษ เป็นธนูทอง ดอกศรเงิน ทวนสามแฉก และกระจกส่องวิญญาณ สามารถรู้ชาติกำเนิดเดิมของผู้ที่ถูกส่องได้ สามารถแปลงกายได้ 72 อย่าง
อีกทั้งยังมีสุนัขสวรรค์ชื่อเซี่ยนเทียนเกาหรือเห่าฟ้าเป็นสัตว์เลี้ยงคู่กาย เดิมทีเป็นอาวุธวิเศษมีรูปร่างเป็นลูกแก้วที่เทพเอ้อร์หลังเก็บไว้ในแขนเสื้อเมื่อโยนออกไปจะกลายเป็นสุนัขล่าเนื้อสีขาวตัวใหญ่ไปกัดศัตรู 
เทพเอ้อร์หลังยังมีคู่แข่ง คือ ซุนหงอคงเห้งเจียอีกด้วย ว่ากันว่าซุนหงอคงสามรถแปลงร่างได้ 72 ท่าเหมือนกัน
กลุ่มภาษาบาตานิก

กลุ่มภาษาบาตานิก เป็นกลุ่มของภาษาในกลุ่มภาษามาลาโย-โพลีเนเซีย ตระกูลภาษาออสโตรนีเซียน มี 3 กลุ่มคือ ภาษาอีวาตัน ภาษาบาบูยัน และภาษาอิตบายัต ใช้พูดในหมู่เกาะบาตาเนสซึ่งเป็นหมู่เกาะทางตอนเหนือของฟิลิปปินส์ (ระหว่างไต้หวันกับเกาะลูซอน) อีกกลุ่มหนึ่งคือภาษายามิ ใช้พูดบนเกาะกล้วยไม้ใกล้กับไต้หวัน
Yang (2002) ได้สืบสร้างภาษาบาตานิกดั้งเดิม
การจัดหมวดหมู่.
แมลคัม รอสส์ (2005) และรอเจอร์ เบลนช์ (2015) จัดไว้สี่ภาษาดังนี้:
โมริงูจิ (1983) จัดภาษากลุ่มบาตานิกไว้ดังนี้
รายงานจาก Paul Jen-kuei Li (2000) ภาษายามิเป็นภาษาที่มีความใกล้เคียงกับภาษายามิอิตบายัตมากที่สุด และภาษาอีราราไลเป็นภาษาที่คงเดิมมากที่สุดในบรรดาภาษากลุ่มบาตานิกทั้งหมด (Li 2000)
ไพจิตร อักษรณรงค์

ไพจิตร อักษรณรงค์ (เกิด 16 ธันวาคม พ.ศ. 2504) ชื่อเล่น จุ๋ง อดีตข้าราชการการเมืองประจำสำนักเลขาธิการนายกรัฐมนตรี อดีตนักร้องสังกัด นิธิทัศน์ โปรโมชั่น คีตา แผ่นเสียงและเทป และอโซนา มีชื่อเสียงจากผลงานเพลง "คิดถึงฉันบ้างคืนนี้" ซึ่งออกมาในราวปี พ.ศ. 2523 และยังมีเพลงดังเพลง "สาว ต.จ.ว." รวมทั้งเพลง "ประตูหนีบมือ" 
นอกจากนี้ไพจิตรยังมีผลงานละครโทรทัศน์เรื่อง ข้าวนอกนา เมืองโพล้เพล้ ทาง สถานีโทรทัศน์สีกองทัพบกช่อง 7 และเรื่อง ไฟรักอสูร ทาง สถานีโทรทัศน์ไทยทีวีสีช่อง 3 
ไพจิตรจบปริญญาตรี คณะเทคโนโลยี มหาวิทยาลัยมหาสารคาม ชีวิตส่วนตัว เคยสมรสกับ คณิต อุทยานสิงห์ หรือนิค นิรนาม นักร้องเพลงเพื่อชีวิต ปัจจุบันสมรสกับ วิสา คัญทัพ กวี นักร้อง และนักแต่งเพลงเพื่อชีวิต 
ปัจจุบัน ไพจิตรเป็นสมาชิกแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน โดยมักจะขึ้นแสดงดนตรีบนเวทีปราศรัยของ นปช.แดงทั้งแผ่นดิน คู่กับ วิสา คัญทัพ อยู่เสมอ ทั้งนี้ เมื่อวันที่ 29 สิงหาคม พ.ศ. 2552 ไพจิตรจัดแสดงคอนเสิร์ตใหญ่ครั้งแรกในชีวิต โดยใช้ชื่อว่า "วิจิตรเสียง สำเนียงไพจิตร" ที่ห้องคอนเวนชันฮอลล์ ชั้น 6 ศูนย์การค้า อิมพีเรียลเวิลด์ (บิ๊กซี) สาขาลาดพร้าว 
ต่อมาเมื่อมีการก่อรัฐประหาร เมื่อวันที่ 22 พฤษภาคม พ.ศ. 2557 คณะรัฐประหารออกคำสั่งที่ 57/2557 เรียกให้ไพจิตรไปรายงานตัว แต่เธอมิได้ไปตามคำสั่งดังกล่าว ศาลทหารจึงออกหมายจับ และเมื่อวันที่ 22 มิถุนายน พ.ศ. 2561 ศาลฎีกาแผนกคดีอาญาของผู้ดำรงตำแหน่งทางการเมือง ออกหมายจับเธอกรณีจงใจยื่นบัญชีทรัพย์สินหนี้สินและเอกสารประกอบอันเป็นเท็จหรือปกปิดข้อเท็จจริงที่ควรแจ้งให้ทราบ
ไฟโชนแสง

ไฟโชนแสง (2552) ละครโทรทัศน์ไทยแนวชีวิต ความยาว 14 ตอน ออกอากาศทางช่อง 3 ทุกวันพุธ-พฤหัสบดี เวลา 20.30-22.30 น. ตั้งแต่วันพุธที่ 29 ก.ค.- วันพฤหัสบดีที่ 10 กันยายน 2552 กำกับการแสดงโดย สมจริง ศรีสุภาพ บทโทรทัศน์โดย ประไพศรี ศรีนาทม ดัดแปลงจากบทประพันธ์เดิม "ไฟโชนแสง" ของ กรุง.ญ ฉัตร ผลิตโดย บริษัทกู๊ดฟีลลิ่ง
จำกัด 
เรื่องราวของพี่น้องฝาแฝด 2 คนคือเทียนวรรณและวันทกานต์ ที่ต้องสูญเสียพ่อจากการถูกทรยศหักหลังโดยเพื่อนรัก นิสัยของพี่น้องคู่นี้จะแตกต่างกัน เทียนวรรณคนพี่จะเป็นคนเรียบร้อยไม่สู้คน ส่วนวันทกานต์คนน้องเป็นคนอารมณ์ร้อน แต่โดยเนื้อแท้แล้วเป็นคนดีด้วยกันทั้งคู่ วันทกานต์ต้องการล้างแค้นให้พ่อ และเอาชีวิตผู้สมคบคิดกันทำร้ายพ่อของตน คือนายอนันต์ผู้มีอิทธิพลกับนายณัฐ เพื่อนร่วมธุรกิจของพ่อ
เค้าโครงเรื่อง.
วันทกานต์แฝดผู้น้อง กลับมาจากอเมริกาเมื่อรู้ข่าวการตายของวสุ ผู้เป็นพ่อ เธอเชื่อว่าการตายของพ่อมีเงื่อนงำ และต้องการจะขุดคุ้ยหาผู้อยู่เบื้องหลัง เทียนวรรณแฝดผู้พี่ไม่สบายใจ ปรึกษาเรื่องนี้กับณฐินคนรัก ซึ่งเป็นลูกชายของนายณัฐ เพื่อนสนิทของพ่อ ณฐินรู้ดีว่าพ่อของตนมีส่วนเกี่ยวข้องกับการตายของวสุ อุบัติเหตุไม่นึกฝันทำให้วันทกานต์ได้รู้จักกับชาติชาย ช่างภาพอิสระ ต่างฝ่ายต่างจำกันไม่ได้ว่าเคยเป็นเพื่อนเล่นในวัยเด็กกันมาก่อน เขมรัฐ คนรักของวันทกานต์ มีอาชีพทนายความ เขาต้องการช่วยเธอแก้แค้น จึงทำความสนิทสนมกับศิริวดี พี่สาวของชาติชาย ครอบครัวของชาติชายเป็นเจ้าของบริษัทชาติคอนสตรัคชั่น ซึ่งนายณัฐมีหุ้นอยู่ 
วันทกานต์เริ่มงานเป็นนายหน้า พยายามใกล้ชิดคนใหญ่คนโต จนได้รับฉายาว่า ”แม่เล้าระดับชาติ” เพื่อหาเบาะแสการทุจริตของนายณัฐ ตรีประดับลูกสาวคนเดียวของนายอนันต์ แค้นใจที่เทียนวรรณรักใคร่ชอบพอกับณฐิน ตรีประดับบุกไปที่ร้านดอกไม้ของเทียนวรรณ ทำร้ายเทียนวรรณได้รับบาดเจ็บ วันทกานต์โกรธแทนพี่สาวตามไปอาละวาดตรีประดับที่บริษัท แต่ถูกนายอนันต์ให้ลูกน้องจับตัวโยนออกมา เขมรัฐใช้อุบายลวงเอาเอกสารการทำธุรกิจของนายณัฐมาจากศิริวดี วันทกานต์จึงได้หลักฐานการทุจริต เธอส่งหลักฐานให้ท่านรองวินัย ส่งผลให้นายณัฐถูกปลดออกจากราชการและถูกยึดทรัพย์
จงกลภรรยาของนายณัฐ และณัฐพรลูกสาว คร่ำครวญถึงชะตากรรมที่เกิดกับครอบครัวของตน เทียนวรรณพยายามให้กำลังใจณฐินซึ่งกลัดกลุ้มกับเรื่องในบ้าน ตรงข้ามกับพี่สาว วันทกานต์เอาพวงหรีดไปเยาะเย้ยนายณัฐถึงบ้าน จึงถูกสองแม่ลูกรุมตบ แต่ณฐินมาห้ามไว้ ศิริวดีโกรธที่เขมรัฐเอาเอกสารไปให้วันทกานต์ ต่อว่าเขมรัฐที่หลอกใช้เธอ ชาติชายตามไปพบ เกิดเรื่องชกต่อยกัน ชาติชายบอกพี่สาวให้เลิกยุ่งกับเขมรัฐ 
นายณัฐขอร้องลูกชายให้แต่งงานกับตรีประดับเพื่อช่วยเหลือครอบครัว แต่ณฐินไม่ยอม นายณัฐเครียดต้องเข้าโรงพยาบาล เทียนวรรณรู้ตัวว่าท้อง ตามไปบอกณฐินที่โรงพยาบาล ทว่าคลาดกัน จงกลและณัฐพรรุมทำร้ายเทียนวรรณด้วยเข้าใจผิดว่าเป็นวันทกานต์ แต่เทียนวรรณหนีพ้นออกมา จนได้พบกับหมอปฐพี 
นักแสดง.
ตัวละครปี 2552
เพลงประกอบละคร.
ไฟโชนแสง (2535)
ไฟโชนแสง (2552)
ชัยยง ขำเปี่ยม

พันตำรวจเอก ชัยยง ขำเปี่ยม (เกิดวันที่ 29 สิงหาคม พ.ศ. 2508) เป็นอดีตนักฟุตบอลชาวไทยตำแหน่งผู้รักษาประตู โด่งดังและเป็นที่รู้จักในช่วงที่เล่นให้กับสโมสรฟุตบอลตำรวจ และทีมชาติไทย โดยเป็นหนึ่งในนักฟุตบอลทีมชาติไทยชุดที่ได้อันดับ 4 เอเชี่ยนเกมส์ ถึง 2 สมัย
หลังจากเลิกเล่นฟุตบอล พ.ต.อ.ชัยยง ได้ผันตัวเองไปทำงานโค้ช และได้เป็นหัวหน้าผู้ฝึกสอนให้กับหลายสโมสร โดยเคยพาสโมสรฟุตบอลตำรวจคว้าแชมป์ไทยลีก ดิวิชัน 1 ในฤดูกาล 2549 และพาสโมสรฟุตบอลบุรีรัมย์ เอฟซี คว้าแชมป์ลีกภูมิภาค ดิวิชัน 2 ในฤดูกาล 2553 
นอกจากนี้ยังเคยทำหน้าที่เป็นโค้ชผู้รักษาประตูให้กับฟุตบอลหญิงทีมชาติไทย ในการแข่งขันฟุตบอลโลกหญิง 2015 
ปัจจุบัน พ.ต.อ.ชัยยง ขำเปี่ยม รับราชการตำรวจในตำแหน่งผู้กำกับการฝ่ายวิทยบริการ ศูนย์ฝึกอบรม กองบัญชาการตำรวจสอบสวนกลาง
ประวัติ.
ชัยยง ขำเปี่ยม เกิดวันที่ 29 สิงหาคม พ.ศ. 2508 ที่กรุงเทพมหานคร เริ่มโด่งดังกับสโมสรฟุตบอลตำรวจ หรือสโมสรฟุตบอลอินทรีเพื่อนตำรวจ ตั้งแต่ปี พ.ศ. 2531 และพาทีมคว้าแชมป์ฟุตบอลชิงถ้วย มวก. และแชมป์ฟุตบอลโตโยต้าคัพอีก 2 สมัย จนถูกเรียกติดทีมชาติตั้งแต่ปี พ.ศ. 2530 ชัยยง เป็นผู้รักษาประตูในชุดที่ได้อันดับที่ 4 เอเชียนเกมส์ถึง 2 ครั้ง คือ เอเชียนเกมส์ ที่กรุงปักกิ่ง พ.ศ. 2533 และเอเชียนเกมส์ ที่กรุงเทพฯ เมื่อปี พ.ศ. 2541
ในปี พ.ศ. 2549 ชัยยงพาสโมสรฟุตบอลตำรวจได้แชมป์ ฟุตบอลดิวิชั่น 1 ในฐานะหัวหน้าผู้ฝึกสอน ทำให้สโมสรได้เลื่อนชั้นกลับขึ้นมาเล่นในลีกสูงสุดของประเทศ ก่อนจะตกชั้นกลับมาเล่นฟุตบอลดิวิชั่น 1 ในปีถัดมา และได้วางมือในการเป็นหัวหน้าผู้ฝึกสอน ของสโมสรฟุตบอลตำรวจ ให้วิฑูรย์ กิจมงคลศักดิ์มาเป็นหัวหน้าผู้ฝึกสอนในปี พ.ศ. 2551 แต่วิฑูรย์ก็ไม่สามารถพาสโมสรฟุตบอลตำรวจ กลับขึ้นมาเล่นในรายการไทยพรีเมียร์ลีก ได้
ชัยยง ได้รับเลือกให้กลับมาทำหน้าที่หัวหน้าผู้ฝึกสอน ของสโมสรอีกครั้งในปี พ.ศ. 2552 ซึ่งสามารถคว้าแชมป์ในฟุตบอลรายการ ดิวิชั่น 1 ได้อีก 1 สมัย และพาสโมสรฟุตบอลตำรวจ กลับสู่ลีกสูงสุดของประเทศได้อีกครั้งซึ่งต่อมาได้เปลี่ยนชื่อสโมสรเป็นสโมสรฟุตบอลอินทรีเพื่อนตำรวจ
พ.ต.ท.ชัยยง สมรสกับนางวันนา ขำเปี่ยม มีบุตร-ธิดา 2 คน คือ สหวิช และวรณัฐย์ ขำเปี่ยม โดยบุตรชายคนโต สหวิช ขำเปี่ยม เล่นฟุตบอลในตำแหน่งผู้รักษาประตูเช่นเดียวกัน และสหวิชเคยติดทีมชาติไทยชุดเยาวชนอายุไม่เกิน 20 ปี ไปแข่งขันรายการทันเนียนคัพที่ประเทศเวียดนาม ได้ตำแหน่งรองแชมป์
เดอะเซเลเบรชัน

เดอะเซเลเบรชัน  เป็นอัลบั้มเฉพาะกิจที่รวบรวมศิลปินชื่อดังทั้งหมดในขณะนั้นของค่ายเพลง อาร์เอส โปรโมชั่น มาร้องเพลงดังในอดีตของค่ายเพื่อฉลองครบรอบ 20 ปีของอาร์เอส ในปีพ.ศ. 2544 นอกจากนั้นก็ได้มีการจัดคอนเสิร์ต The Celebration Concert ในวันที่ 10 กุมภาพันธ์ ปีเดียวกัน ซึ่งถือว่าประสบความสำเร็จอย่างมาก
อาร์ชดัชชีออสเตรีย

อาร์ชดัชชีออสเตรีย  เป็นรัฐสำคัญที่สุดรัฐหนึ่งในจักรวรรดิโรมันอันศักดิ์สิทธิ์และเป็นศูนย์กลางของราชวงศ์ฮับส์บูร์กและราชวงศ์ก่อนหน้าที่จะมาเป็นจักรวรรดิออสเตรีย อาร์ชดัชชีออสเตรียที่รุ่งเรืองอยู่ร่วม 700 ปีก่อตัวขึ้นมาจากอาณาจักรมาร์กราฟจนกระทั่งกลายมาเป็นจักรวรรดิ โดยมีเมืองหลวงอยู่ที่เวียนนา อาณาบริเวณของอาร์ชดัชชีมีศูนย์กลางอยู่ในบริเวณที่เป็นรัฐต่างๆ ของประเทศออสเตรียปัจจุบันของออสเตรียใต้และส่วนใหญ่ของบริเวณในออสเตรียเหนือด้วย
ภูมิภาคชายแดนตะวันออกภายใต้การปกครองของบาเบนแบร์ก.
ในสมัยจักรวรรดิกาโรแล็งฌีย็องและระหว่างยุคกลางตอนต้นดินแดนหลักที่ต่อมาเป็นอาร์ชดัชชีออสเตรียเรียกกันว่า "ภูมิภาคชายแดนโอเรียนทาลลิส" (Marchia orientalis) หรือ "ภูมิภาคชายแดนตะวันออก" ชาวเยอรมันเข้ามาตั้งถิ่นฐานแทนที่ประชากรสลาฟก่อนหน้านั้นระหว่างคริสต์ศตวรรษที่ 9 และ 10 และหลังจากยุทธการเล็คเฟลด์ (Battle of Lechfeld) ในปี ค.ศ. 955 บริเวณนี้ก็กลายมาเป็นอาณาจักรชายแดนของจักรวรรดิโรมันอันศักดิ์สิทธิ์และได้รับฐานะเป็นอาณาจักรมาร์กราฟราวปี ค.ศ. 960 ตั้งแต่ปี ค.ศ. 976 อาณาจักรก็ปกครองโดยตระกูลบาเบนแบร์ก และมาเรียกกันว่า "Ostarrîchi" หรือ "อาณาจักรตะวันออก" ที่ต่อมาเพี้ยนเป็น "Österreich" ในภาษาเยอรมันซึ่งเป็นชื่อประเทศออสเตรียปัจจุบัน
ดัชชีออสเตรีย.
ในปี ค.ศ. 1156 อาณาจักรมาร์กราฟก็ได้เลื่อนฐานะขึ้นเป็นดัชชีโดยสมเด็จพระจักรพรรดิฟรีดริชที่ 1 แห่งโรมันอันศักดิ์สิทธิ์ ต่อมาในปี ค.ศ. 1278 รูดอล์ฟที่ 1 ได้รับชัยชนะต่อออตโตคาร์ที่ 2 แห่งโบฮีเมียที่เป็นผลให้ได้ดัชชีมาเป็นของราชวงศ์ฮับสบูร์ก
อาร์ชดัชชีออสเตรีย.
ในปี ค.ศ. 1359 รูดอล์ฟที่ 4 ปลอมเอกสารยกฐานะดัชชีขึ้นเป็นอาณาจักรอาร์ชดยุก แต่ไม่ได้รับอนุมัติจากจักรพรรดิแห่งจักรวรรดิโรมันอันศักดิ์สิทธิ์ เอิร์นสท์ดยุกแห่งออสเตรียเป็นคนแรกที่ถือตำแหน่งอาร์ชดยุกแห่งออสเตรีย อาร์ชดัชชีมาได้รับอนุมัติอย่างเป็นทางการเมื่อราชวงศ์ฮับสบูร์กได้เป็นจักรพรรดิแห่งจักรวรรดิโรมันอันศักดิ์สิทธิ์ในปี ค.ศ. 1453 ภายใต้สมเด็จพระจักรพรรดิฟรีดริชที่ 3 ออสเตรียเป็นรัฐเพียงรัฐเดียวที่มีฐานะเป็นอาร์ชดัชชี ตั้งแต่คริสต์ศตวรรษที่ 16 สมาชิกของราชวงศ์ฮับสบูร์กก็ถือตำแหน่งอาร์ชดยุกหรืออาร์ชดัชเชสที่เทียบเท่ากับ "เจ้า" ของราชวงศ์อื่นๆ ในยุโรป และตั้งแต่ ค.ศ. 1512 เป็นต้นมาอาร์ชดัชชีก็กลายมาเป็นศูนย์กลางของราชสำนักของจักรวรรดิโรมันอันศักดิ์สิทธิ์
จักรวรรดิฮับสบวร์ก.
ในปี ค.ศ. 1804 สมเด็จพระจักรพรรดิฟรานซ์ที่ 2 ก็ทรงเลื่อนฐานอาร์ชดัชชีภายในจักรวรรดิโรมันอันศักดิ์สิทธิ์ขึ้นเป็นจักรวรรดิในการโต้ตอบในการที่จักรพรรดินโปเลียนที่ 1ประกาศให้ฝรั่งเศสเป็นจักรวรรดิฝรั่งเศส สองปีต่อมาจักรพรรดิฟรานซ์ก็ทรงยุบจักรวรรดิโรมันอันศักดิ์สิทธิ์ อาร์ชดัชชีออสเตรียยังคงดำรงฐานะอยู่แต่แบ่งออกเป็น ออสเตรียเหนือและใต้ ตำแหน่งอาร์ชดยุกหรืออาร์ชดัชเชสก็ยังคงใช้กันต่อมาในบรรดาพระราชวงศ์ รัฐมาถูกยุบในปี ค.ศ. 1918 หลังจากการล่มสลายของจักรวรรดิออสเตรีย-ฮังการีและการก่อตั้งรัฐออสเตรียสองรัฐ ออสเตรียใต้ และ ออสเตรียเหนือ ภายในสาธารณรัฐเยอรมันออสเตรีย
รัฐนีเดอร์เอิสเตอร์ไรช์

รัฐนีเดอร์เอิสเตอร์ไรช์  หรือ รัฐโลเวอร์ออสเตรีย  เป็นหนึ่งในเก้ารัฐ (Bundesländer) ของประเทศออสเตรีย ตั้งแต่ปี ค.ศ. 1986 มีเมืองหลวงอยู่ที่ซังคท์เพิลเทิน (Sankt Pölten) ซึ่งเป็นเมืองหลวงใหม่ที่สุด ก่อนหน้านั้นเมืองหลวงของรัฐนีเดอร์เอิสเตอร์ไรช์อยู่ที่เวียนนา แม้ว่าเวียนนาจะไม่ได้ตั้งอยู่ในรัฐนีเดอร์เอิสเตอร์ไรช์ รัฐนีเดอร์เอิสเตอร์ไรช์มีเนื้อที่ 19,174 ตารางกิโลเมตร และมีประชากร 1.6 ล้านคน ที่ทำให้เป็นรัฐที่ใหญ่ที่สุดในออสเตรียในด้านเนื้อที่ และเป็นที่สองในจำนวนประชากรรองจากเวียนนา (ซึ่งก็เป็นรัฐ)
ภูมิศาสตร์.
รัฐนีเดอร์เอิสเตอร์ไรช์ตั้งอยู่ทางตะวันออกของรัฐโอแบร์เอิสเตอร์ไรช์ ชื่อของรัฐมาจากตำแหน่งที่ตั้งบนแม่น้ำดานูบที่ไหลจากตะวันตกไปตะวันออก มีเขตแดนติดกับประเทศสโลวาเกีย ประเทศเช็กเกีย และรัฐในออสเตรียซึ่งได้แก่รัฐโอแบร์เอิสเตอร์ไรช์ รัฐสตีเรีย และรัฐบัวร์เกินลันท์ รัฐนีเดอร์เอิสเตอร์ไรช์มีดินแดนล้อมรอบกรุงเวียนนา
สตีฟ ดาร์บี

สตีฟ เดวิด ดาร์บี  หรือที่คนส่วนใหญ่รู้จักในชื่อ สตีฟ ดาร์บี  เป็นผู้จัดการทีมฟุตบอลชาวอังกฤษ
สมัยเป็นนักเตะ.
ดาร์บีเริ่มเล่นฟุตบอลจากการเป็นผู้รักษาประตูของลิเวอร์พูลชุดเยาวชน แต่ไม่สามารถขึ้นไปอยู่ในทีมชุดใหญ่ได้ ดาร์บีจึงย้ายไปร่วมทีม Tranmere Rovers' ก่อนที่จะย้ายไปเล่นให้กับทีมในสหรัฐอเมริกา และออสเตรเลีย
บทบาทในฐานะผู้จัดการทีม.
ในเดือนตุลาคม ค.ศ. 2008 เขาได้รับแต่งตั้งให้ดำรงตำแหน่งเป็นผู้ช่วยผู้ฝึกสอนทีมชาติไทย โดยเขาทำงานร่วมกับ ปีเตอร์ รีด ที่ได้รับการแต่งตั้งให้เป็นผู้ฝึกสอน และถูกปลดออกจากตำแหน่งในเดือนธันวาคมปีถัดมาหลังพาทีมตกรอบแรกซีเกมส์
อาเรา

อาเรา  เป็นเมืองหลวงของรัฐอาร์เกาซึ่งตั้งอยู่ทางตอนเหนือของสวิตเซอร์แลนด์ เป็นเมืองที่ประชากรพูดภาษาเยอรมันและผู้นับถือนิกายโปรเตสแตนต์เป็นหลัก อาเราตั้งอยู่บนที่ราบสูงสวิส ทางตอนใต้ติดกับภูเขาจูรา และตั้งอยู่ทางตะวันตกของซือริช
ซือริช

ซือริช  หรือ ซูริก  เป็นเมืองที่มีขนาดใหญ่ที่สุดในประเทศสวิตเซอร์แลนด์และเป็นเมืองหลวงของรัฐซือริช ตั้งอยู่ทางภาคกลางตอนเหนือของประเทศ บริเวณจุดเหนือสุดของทะเลสาบซือริช (Lake Zurich) มีประชากรในเขตตัวเมืองทั้งหมด 400,028 คน และประชากรบริเวณรอบตัวเมืองรวมทั้งสิ้น 1.4 ล้านคน ซือริชเป็นศูนย์กลางของระบบการขนส่งมวลชนของประเทศ อาทิ ระบบขนส่งรถไฟ เส้นทางการคมนาคม การจราจรทางอากาศ โดยเป็นที่ตั้งของสนามบินและสถานีรถไฟที่ใหญ่ที่สุดและการจราจรหนาแน่นที่สุดในประเทศ 
ซือริชได้ถูกก่อตั้งมานานกว่า 2,000 ปี โดยชาวโรมันช่วง 150 ปีก่อนคริสตกาล ซึ่งขณะนั้นซือริชมีชื่อเรียกว่า Turicum อย่างไรก็ตามร่องรอยการเข้าอยู่อาศัยในซือริชได้ถูกค้นพบว่ายาวนานถึง 6,400 ปีแล้ว ในช่วงยุคกลาง ซือริชได้รับเอกราชเมื่อปี ค.ศ. 1519 และเป็นศูนย์กลางการปฏิวัติศาสนาคริสต์นิกายโปรแตสแตนท์ในยุโรปภายใต้การนำของฮุลดริช ซวิงลี
ซือริชใช้ภาษาเยอรมันเป็นภาษาราชการ แต่อย่างไรก็ตามภาษาที่นิยมพูดกันเป็นหลักคือเยอรมันแบบภาษาถิ่นสวิส (Alemannic Swiss German dialect)
ซือริชเป็นเมืองชั้นนำของโลกและเป็นหนึ่งในเมืองที่มีศูนย์กลางทางการเงินขนาดใหญ่ที่สุดแห่งหนึ่งซึ่งตรงข้ามกับจำนวนประชากรที่ค่อนข้างน้อยของประเทศ เป็นที่ตั้งของสถาบันทางการเงินและการธนาคารยักษ์ใหญ่มากมาย อีกทั้งยังเป็นศูนย์รวมของศูนย์วิจัยและศูนย์พัฒนาของประเทศ เนื่องจากมีการเก็บภาษีในอัตราที่ต่ำ ซือริชจึงดึงดูดให้นักลงทุนจากต่างชาติเข้ามาตั้งบริษัทของตนเป็นจำนวนมาก
ในปี 2012 จากผลการสำรวจของ Monocle's 2012 "Quality of Life Survey" ได้จัดอันดับให้ซือริชเป็นหนึ่งใน 25 เมืองที่น่าอยู่อาศัยมากที่สุด และจากหลายผลการสำรวจตั้งแต่ปี 2006 ถึง 2008 ยังได้จัดอันดับให้ซือริชเป็นเมืองที่มีคุณภาพชีวิตประชากรดีที่สุดของโลกและเป็นเมืองที่ร่ำรวยที่สุดในสหภาพยุโรป
ในเมืองซือริชยังเป็นที่ตั้งของพิพิธภัณฑ์หลายแห่ง รวมถึงพิพิธภัณฑ์แห่งชาติของสวิตเซอร์แลนด์
ริกกี เนลสัน

อีริก ฮิลเลียร์ด "ริกกี" เนลสัน  หรือเป็นที่รู้จักในชื่อ ริก เนลสัน (8 พฤษภาคม ค.ศ. 1940 – 31 ธันวาคม ค.ศ. 1985) เป็นนักร้อง นักดนตรี และนักแสดงชาวอเมริกัน มีเพลงติดอันดับในบิลบอร์ดฮอต 100 อยู่ 53 เพลงในระหว่างปี 1957-1973 รวมถึงมีเพลงติดท็อป 10 อยู่ 19 เพลง เนลสันมีชื่ออยู่ในร็อกแอนด์โรลฮอลออฟเฟมในปี 1987
มาร์ธาแอนด์เดอะแวนเดลลาส

มาร์ธาแอนด์เดอะแวนเดลลาส  (เป็นที่รู้จักในชื่อ Martha Reeves and the Vandellas ในช่วงปี 1967-1972) เป็ลกลุ่มศิลปินเกิร์ลกรุปที่ประสบความสำเร็จมากที่สุดกลุ่มหนึ่งของโมทาวน์ ในช่วงปี 1963-1967 แตกต่างจากวงอื่นของโมทาวน์อย่าง เดอะซูพรีมส์และเดอะมาร์เวลเลตส์ ที่มาร์ธาแอนด์เดอะแวนเดลลาสจะเป็นเพลงที่หนักกว่า เป็นเพลงแนวอาร์แอนด์บีอย่างเช่นเพลง "(Love Is Like a) Heat Wave," "Nowhere to Run," "Jimmy Mack" และเพลงลายเซ็นของวงอย่าง "Dancing in the Street"
ในช่วง 9 ปี ทีมีเพลงบนอันดับเพลงจากปี 1963-1972 มาร์ธาแอนด์เดอะแวนเดลลาสมีเพลงฮิต 26 เพลงและบันทึกเสียงในแนวดู-ว็อป อาร์แอนด์บี ป็อป บลูส์ ร็อกแอนด์โรล มีเพลง 10 เพลงติดท็อป 10 บนชาร์ตบิลบอร์ดอาร์แอนด์บีซิงเกิ้ลส์ รวมถึง 2 เพลงอันดับ 1 และมี 12 เพลงที่ติดชาร์ตท็อป 40 บนบิลบอร์ดฮอต 100 รวมถึงมี 6 เพลงที่ติดท็อป 10 เช่น "Dancing in the Street," "Heat Wave," "Nowhere to Run" และ "Jimmy Mack."
ในปี 2004 นิตยสารโรลลิงสโตนจัดอันดับมาร์ธาแอนด์เดอะแวนเดลลาส ที่อันดับ 96 ในหัวข้อ 100 ศิลปินที่ยอดเยี่ยมที่สุดตลอดกาล
สนธิสัญญาแซ็ง-แฌร์แม็ง-อ็อง-แล (ค.ศ. 1919)

สนธิสัญญาแซ็ง-แฌร์แม็ง-อ็อง-แล เป็นสนธิสัญญาที่ลงนามเมื่อวันที่ 10 กันยายน ค.ศ. 1919 โดยฝ่ายสัมพันธมิตรในสงครามโลกครั้งที่หนึ่งผู้เป็นฝ่ายที่ได้รับชัยชนะในสงคราม กับสาธารณรัฐออสเตรียอีกฝ่ายหนึ่ง สนธิสัญญานี้ก็เช่นเดียวกับสนธิสัญญาแวร์ซายกับจักรวรรดิเยอรมันที่เป็นสนธิสัญญาที่มีเนื้อหาที่ร่างโดยสันนิบาตชาติ และผลก็มิได้รับการรับรองจากสหรัฐอเมริกา
สนธิสัญญาประกาศการยุบเลิกจักรวรรดิออสเตรีย-ฮังการี สาธารณรัฐใหม่ของออสเตรียประกอบด้วยบริเวณแอลป์ที่พูดภาษาเยอรมันของอดีตจักรวรรดิออสเตรีย, ยอมรับอิสรภาพของฮังการี, เชโกสโลวาเกีย, โปแลนด์ และรัฐแห่งชาวสโลวีน โครแอต และเซิร์บ สนธิสัญญารวมการจ่ายค่าปฏิกรรมหรือค่าเสียหายที่เกิดขึ้นจากสงครามเป็นจำนวนมหาศาลโดยตรงต่อฝ่ายพันธมิตร
ดินแดนในครอบครองของออสเตรียถูกลดลงไปเป็นเชโกสโลวาเกีย โปแลนด์ และยูโกสลาเวีย และดินแดนส่วนอื่นให้แก่อิตาลี และโรมาเนีย แต่บัวร์เกินลันท์ที่เดิมเป็นของฮังการีกลับมาเป็นของออสเตรีย
ข้อสำคัญของสนธิสัญญาระบุยับยั้งออสเตรียจากการเปลี่ยนสถานะภาพของความเป็นอิสรภาพ ที่หมายถึงสาธารณรัฐใหม่เยอรมันออสเตรียที่เป็นส่วนหนึ่งของเยอรมนี ออสเตรียไม่สามารถเข้าทำการรวมตัวไม่ว่าจะเป็นทางเศรษฐกิจหรือทางการเมืองร่วมกับเยอรมนีโดยมิได้รับความเห็นชอบกับสันนิบาตชาติ
กองทัพออสเตรียถูกจำกัดจำนวนลงเหลือเพียงกองทหารอาสาสมัคร 30,000 คน นอกจากนั้นก็ยังมีข้อปลีกย่อยที่เกี่ยวกับการเดินเรือบนลำแม่น้ำดานูบ, การเปลี่ยนมือของระบบการรถไฟ และการแบ่งแยกจักรวรรดิออกเป็นรัฐอิสระย่อย ต่อมาในเดือนพฤศจิกายน ค.ศ. 1920 สนธิสัญญาทรียานง (Treaty of Trianon) ระหว่างฝ่ายพันธมิตรกับฮังการีก็เป็นการยุติการครอบครองโดยราชบัลลังก์ร่วมระหว่างออสเตรียและฮังการีอย่างเป็นทางการ
การลดขนาดของดินแดน ประชากร และทรัพยากรของออสเตรียลงไปเป็นจำนวนมากเมื่อเทียบกับขนาดของจักรวรรดิเดิมมีผลกระทบกระเทือนทางเศรษฐกิจอย่างรุนแรงต่อประเทศออสเตรียที่ได้รับการก่อตั้งขึ้นใหม่ โดยเฉพาะในเวียนนาเมืองหลวงเดิมของจักรวรรดิที่ไม่มีจักรวรรดิหนุนหลัง
สนธิสัญญามีการลงนามอย่างเป็นทางการที่แซ็ง-แฌร์แม็ง-อ็อง-แล ในประเทศฝรั่งเศส
ชาวพิคท์

ชาวพิคท์ หรือ ชาวพิคทาเวีย  เป็นสหพันธ์ของกลุ่มชาติพันธุ์ที่ตั้งถิ่นฐานอยู่ในบริเวณที่ต่อมาเป็นทางด้านตะวันออกและทางเตอนเหนือของสกอตแลนด์ ที่รุ่งเรืองระหว่างการพิชิตบริเตนโดยโรมันมาจนถึงคริสต์ศตวรรษที่ 10 ชาวพิคท์มีถิ่นฐานอยู่ทางตอนเหนือของแม่น้ำฟอร์ธและแม่น้ำไคลด์ และพูดภาษาพิคท์ที่พูดโดยชาวบริทัน (Britons) ทางตอนใต้ด้วย เชื่อกันว่าชาวพิคท์สืบเชื้อสายมาจากชาวคาเลโดเนียและชนกลุ่มอื่นที่ได้ชื่อมาจากนักประวัติศาสตร์ชาวโรมัน หรือที่พบในแผนที่โลกของทอเลมี ต่อมาชาวพิคท์ก็ถูกกลืนเข้าไปเป็นส่วนหนึ่งของราชอาณาจักรเกล Dál Riata เพื่อก่อตั้ง ราชอาณาจักรอัลบา (Kingdom of Alba) อัลบาขยายตัวไปกลืนดินแดนบริเตนและเบอร์นิเซีย เมื่อมาถึงคริสต์ศตวรรษที่ 11 ชาวพิคท์ก็กลืนไปเป็นกลุ่มชนผสมของทางเหนือของบริเตนที่มาเรียกกันว่า "ชาวสกอต"
สีดำ (มุทราศาสตร์)

สีดำ  เป็นภาษามุทราศาสตร์ที่บรรยายลักษณะของผิวตรา (Tincture) ที่เป็นสีดำ ที่อยู่ในกลุ่มผิวตราสีหนักที่เรียกว่า “สี” ถ้าเป็นการแกะพิมพ์ “ดำ” ก็จะเป็นตาราง หรืออาจจะจารึกด้วยอักษรย่อ “sa.” ของคำว่า “Sable”
ชื่อสีตรามาจากขนสีดำของตัวเซเบิล 
ผิวตราสีดำเป็นสัญลักษณ์ของ:
สีดำในยุโรปกลาง.
“Sable” ถือว่าเป็น “สี” ในมุทราศาสตร์อังกฤษและฝรั่งเศส และเป็นสีตรงกันข้ามกับ “โลหะ” (สีเงิน และ สีทอง) แต่ในมุทราศาสตร์เยอรมัน, โปแลนด์ และรัฐอื่นๆ ในยุโรปกลาง “Sable” มักจะไม่ค่อยใช้เป็นพื้นตรา ฉะนั้นกางเขนสีดำจึงอาจจะปรากฏบนโล่สีสีแดงได้โดยไม่ผิดกฎ หรือนกสีดำอาจจะปรากฏบนพื้นตราสีน้ำเงินหรือสีแดงได้โดยไม่ผิดกฎมุทราศาสตร์ เช่นในตราแผ่นดินของแอลเบเนีย ซึ่งทำให้ทราบได้ว่าที่มาของคำว่า “Sable” มาจากกลุ่ม “ขนสัตว์” ไม่ใช่กลุ่ม “สี”
ตัวอย่างเช่นในฮังการี จะเห็นตัวอย่างของสีดำบนพื้นตราสีแดงและน้ำเงินมาตั้งแต่ต้นคริสต์ศตวรรษที่ 16 ในตราของตระกูล Kanizsai (ได้รับใน ค.ศ. 1519)ที่นิยามว่า
อินทรีสองหัว

อินทรีสองหัว  เป็นสัญลักษณ์ที่นิยมใช้ในการสร้างตราอาร์มและธง ที่มักจะเกี่ยวข้องกับ “อินทรีสองหัว” ที่เป็นองค์ประกอบหนึ่งที่ปรากฏบนตราอาร์มของจักรวรรดิโรมันอันศักดิ์สิทธิ์, จักรวรรดิไบแซนไทน์ ในตราของจักรวรรดิไบแซนไทน์หัวอินทรีสองหัวเป็นสัญลักษณ์ของอำนาจของจักรพรรดิทั้งในทางทางศาสนาและทางฆราวาส และอำนาจของจักรวรรดิที่เหนือทั้งจักรวรรดิตะวันออกและตะวันตก ประเทศหลายประเทศในยุโรปตะวันออกนำอินทรีสองหัวมาใช้เป็นสัญลักษณ์ประจำชาติจนกระทั่งทุกวันนี้ ที่เด่นที่สุดคือรัสเซีย แต่อินทรีสองหัวเป็นสัญลักษณ์ที่ใช้กันมานาก่อนที่จักรวรรดิไบแซนไทน์จะนำมาใช้เป็นสัญลักษณ์ประจำจักรวรรดิ เช่นที่ใช้เป็นสัญลักษณ์ของอาร์เมเนียในยุคกลาง
ป้ายหยุดรถไฟพระจอมเกล้า

ป้ายหยุดรถไฟพระจอมเกล้า  เป็นป้ายหยุดรถไฟที่ตั้งอยู่บนเส้นทางรถไฟสายตะวันออกของการรถไฟแห่งประเทศไทย อยู่ในพื้นที่เขตลาดกระบัง กรุงเทพมหานคร ระหว่างสถานีลาดกระบังและสถานีหัวตะเข้ และอยู่บริเวณใจกลางสถาบันเทคโนโลยีพระจอมเกล้าเจ้าคุณทหารลาดกระบัง (สจล.)
ลักษณะและที่ตั้ง.
ตั้งอยู่หลักกิโลเมตรที่ 30.33 จากสถานีกรุงเทพ (หัวลำโพง) ห่างจากสถานีลาดกระบัง 2.881 กิโลเมตร และสถานีหัวตะเข้ 830 เมตร มีทางรถไฟพาดผ่านป้ายหยุดรถ 4 ทาง แบ่งเป็นทางประธานสายตะวันออก 3 ทาง และอีกหนึ่งทางเป็นรางเข้า ICD ลาดกระบัง มีขบวนรถสินค้าวิ่งเข้าออกตลอด 24 ขั่วโมง โดยมี 3 ชานชาลาที่ตั้งอยู่แนวทางประธานหมด ลักษณะเด่นของป้ายหยุดรถนี้ คือ ตั้งอยู่บริเวณใจกลางสถาบันเทคโนโลยีพระจอมเกล้าเจ้าคุณทหารลาดกระบัง (สจล.) ใกล้กับอาคารคณะวิศวกรรมศาสตร์ สาขาวิศวกรรมโทรคมนาคม จึงทำให้เป็นป้ายหยุดรถที่มีผู้ใช้บริการจำนวนมาก เพราะนักศึกษาสามารถเดินทางจากบริเวณต่างๆ ในเขตกรุงเทพหรือจังหวัดต่างๆ ที่มีระบบขนส่งมวลชนใกล้เคียงสถานีในเส้นทางรถไฟสายตะวันออก โดยสารรถไฟมาเรียนที่สถาบันแห่งนี้ได้
การให้บริการ.
ปัจจุบัน มีขบวนรถไฟที่ให้บริการบนสายตะวันออก ทั้งรถธรรมดาและรถชานเมือง หยุดรับส่งที่ป้ายหยุดรถนี้ทุกขบวน ยกเว้นขบวนรถเร็ว 997/998: กรุงเทพ (หัวลำโพง) - จุกเสม็ด ไม่หยุดรับส่งป้ายหยุดรถนี้ จะหยุดรับส่งที่สถานีหัวตะเข้ที่อยู่ถัดไปแทน โดยเวลาขบวนรถต่างๆ หยุดรับส่งที่ป้ายฯ มีดังนี้
ฟีดเดอร์พระจอมเกล้า.
ในปี พ.ศ. 2566 การรถไฟแห่งประเทศไทยได้เปิดบริการขบวนรถไฟเชื่อมต่อแอร์พอร์ตเรลลิ้งก์ สถานีลาดกระบัง กับป้ายหยุดรถไฟพระจอมเกล้า เพื่ออำนวยความสะดวกให้แก่ผู้โดยสารที่เดินทางด้วยรถไฟฟ้าแอร์พอร์ตเรลลิ้งก์ โดยเฉพาะนักเรียน นักศึกษา ที่เดินทางมาสถาบันเทคโนโลยีพระจอมเกล้าลาดกระบังได้สะดวก โดยเริ่มเปิดเดินรถอย่างเป็นทางการ เมื่อวันที่ 3 มกราคม พ.ศ. 2566 ในช่วงแรก มีการให้บริการแบบวิ่งไปกลับระหว่างสถานีลาดกระบังและป้ายหยุดรถ ซึ่งในแต่ละรอบ จะมีขบวนรถออกจากสถานีกรุงเทพ โดยมีปลายทางที่ป้ายหยุดรถพระจอมเกล้า จากนั้นทำการวิ่งไปกลับระหว่างป้ายหยุดรถและสถานีลาดกระบัง จำนวน 4 รอบ บนรางที่สามของทางรถไฟสายตะวันออก จนสุดท้ายค่อยวิ่งกลับสถานีกรุงเทพ โดยมีการให้บริการแบ่งออกเป็นรอบเช้าและรอบบ่าย ส่วนชนิดรถที่ให้บริการจะใช้รถดีเซลราง THN หรือ NKF จำนวน 2 คัน แต่ในวันที่ 30 มีนาคม ได้มีการใช้ชุดรถสปริ้นเตอร์มาทำขบวนฟีดเดอร์เป็นครั้งแรกและนำมาวิ่งในรอบเช้า เนื่องจากรถดีเซลราง THN/NKF ไม่พร้อมใช้งาน
แต่เนื่องจากขบวนรถฟีดเดอร์ มีจำนวนผู้ใช้บริการน้อย จึงมีการยกเลิกขบวนรถวิ่งตลอดวัน และคงเหลือเพียงขบวนรถที่ออกจากสถานีกรุงเทพ (หัวลำโพง) เวลา 18:50 น. และกลับกรุงเทพในวันเดียวกัน โดยมีเที่ยวแรกในวันที่ 3 เมษายน พ.ศ. 2566 ใช้รถดีเซลราง THN หรือ NKF 2 คันทำขบวนเหมือนก่อนหน้า มีบางครั้งที่พ่วงตู้ ATR มากับชุดรถ THN NKF รวมไปถึงมีการใช้ชุดรถสปริ้นเตอร์ และรถดีเซลรางแดวูอีกด้วย ซึ่งในสัญญาเดิมจะวิ่งถึงแค่เดือนกรกฎาคม แต่ได้มีการต่อสัญญาให้วิ่งต่อไปจนถึงเดือนธันวาคม
เมื่อสิ้นสุดสัญญาการเดินรถ ทำให้ขบวนรถฟีดเดอร์ขบวนนี้ มีเที่ยววิ่งสุดท้ายเมื่อวันที่ 28 ธันวาคม พ.ศ. 2566 โดยได้ใช้ชุดรถสปริ้นเตอร์ (ASR) ทำขบวนนี้เป็นครั้งสุดท้าย และเพื่อทดแทนขบวนรถฟีดเดอร์ที่ยกเลิกไป ได้มีการปรับเปลี่ยนเวลาออกต้นทาง-ปลายทางของขบวนรถปกติ ประกอบด้วย ขบวนรถชานเมือง 383 จากเดิมที่ออกสถานีกรุงเทพ 18:25 น. ปรับเวลาเป็น 18:50 น. และรถธรรมดา 276 จากเดิมออกบ้านคลองลึก 13:15 น. ปรับเวลาเป็น 14:50 น. เริ่มใช้ตั้งแต่วันที่ 1 มกราคม พ.ศ. 2567
อีดิปัส

อีดิปัส หรือ ออยดิปุส(/ˈiːdɨpəs/ (อีดิปัส), /ˈɛdɨpəs/ (เอดิปัส); (ออยดิปุส) แปลว่า "เท้าบวม") เป็นกษัตริย์เมืองธีบส์ในเทพปกรณัมกรีก เป็นบุตรของกษัตริย์ไลอัส (Laius) แห่งธีบส์ ที่เกิดแต่พระนางโยคัสตา (Jocasta) เมื่อแรกเกิดได้รับคำทำนายจากเทพพยากรณ์ว่า เมื่อโตขึ้นจะเป็นผู้ฆ่าบิดาและสมรสกับมารดาตัวเอง และนำหายนะมาสู่ครอบครัวและเมืองทีบส์ อีดิปัสมีชื่อเสียงเป็นที่จดจำได้ในฐานะวีรบุรุษกรีกผู้แก้ปริศนาของสฟิงซ์ได้ เรื่องราวของอีดิปัสเป็นแรงบัลดาลใจให้กับงานศิลปะมากมายทั้งในยุคโบราณและยุคต่อๆมา ผู้สืบสายเลือดของอีดิปัสถูกสาปให้มีชะตากรรมยากลำบาก และเป็นแนวคิดที่นำไปสู่การพัฒนาละครโศกนาฏกรรม
ตำนานของอีดิปัสได้รับการเล่าขานต่อมา และได้รับการบันทึกเป็นครั้งแรกราวศตวรรษที่ 8 ก่อนคริสตกาล โดยโฮเมอร์ ตำนานที่มีชื่อเสียงคือเรื่อง "Oedipus the King" (,) และ "Oedipus at Colonus"  โดยซอโฟคลีส ถูกนำมาเล่นเป็นละครไตรภาคในศตวรรษที่ 5 ก่อนคริสตกาล
อีดิปัสถูกนำชื่อมาใช้ในการอธิบายภาวะการเติบโตทางจิตของวัยเด็ก หรือปมเอดิเพิส
อเล็ก บอลด์วิน

อเล็กซานเดอร์ แร อเล็ก บอลด์วิน ที่ 3  เกิดเมื่อวันที่ 3 เมษายน ค.ศ. 1958 เป็นนักแสดงชาวอเมริกัน นักแสดงทางโทรทัศน์ มีผลงานในภาพยนตร์อย่าง "Beetlejuice" และ "The Hunt for Red October" นอกจากนั้นยังมีผลงานในการกำกับของมาร์ติน สกอร์เซซี เรื่อง "The Aviator" และ "The Departed"
เขาเคยได้รับการเสนอชื่อเข้าชิงรางวัลออสการ์ รางวัลลูกโลกทองคำ รางวัลแซกอวอร์ด สำหรับการแสดงในภาพยนตร์ปี 2003 เรื่อง "The Cooler" เขายังแสดงในแจ็ก โดนากี ในรายการซิตคอม ของช่องเอ็นบีซี เรื่อง "30 Rock" จากบทบาทนี้ทำให้เขาได้รับรางวัลเอมมีและ 2 รางวัลลูกโลกทองคำ
บอลด์วินเป็นพิธีกรให้รายการ แซตเทอร์เดย์ไนต์ไลฟ์ 14 ครั้งและเป็นพี่ชายคนโตสุดของพี่น้องตระกูลบอลด์วิน ครอบครัวที่มีผลงานการแสดงภาพยนตร์และโทรทัศน์ในช่วง 2 ทศวรรษหลัง
เคิร์ก ดักลาส

เคิร์ก ดักลาส (หรือชื่อเกิด Issur Danielovitch หรือ И́сер Даниело́вич) (9 ธันวาคม พ.ศ. 2459 – 5 กุมภาพันธ์ พ.ศ. 2563) เป็นนักแสดงชาวอเมริกัน โปรดิวเซอร์ภาพยนตร์ เป็นที่จดจำได้ตรงรอยแยกที่คาง เสียงแหบและห้าว เขาเป็นบิดาของนักแสดงฮอลลีวูด ไมเคิล ดักลาสด้วย เขายังถูกจัดอันดับโดยสถาบันภาพยนตร์อเมริกันที่อันดับ 17 ของหัวข้อ “นักแสดงตำนานชายชาวอเมริกันที่ยอดเยี่ยมที่สุดตลอดกาล“
ไนท์ออฟแชมเปียนส์ (2009)

ไนท์ออฟแชมเปียนส์ (2009)  เป็นรายการมวยปล้ำแบบ PPV จาก เวิลด์เรสต์ลิงเอ็นเตอร์เทนเมนต์ ซึ่งจัดขึ้นในวันที่ 26 กรกฎาคม ค.ศ. 2009 ที่ Wachovia Center ใน เมืองฟิลาเดลเฟีย รัฐเพนซิลเวเนีย โดยศึกนี้จะให้มีการชิงเข็มขัดแชมป์ 8 คู่ ทั้งหมด 9 เส้น
เบื้องหลัง.
จากที่ซีเอ็ม พังก์ ใช้สิทธิ์กระเป๋ามันนี่ อิน เดอะ แบงค์ ในการชิงแชมป์โลกเฮฟวี่เวทกับเจฟฟ์ ฮาร์ดี ในศึกเอ็กซ์ตรีมรูลส์ และสามารถชนะได้. ทำให้เกิดเหตุการณ์ในศึกสแมคดาวน์ขึ้นบ่อยครั้ง และทั้งสองตัดสินใจว่า จะชนะในศึกไนท์ออฟแชมเปียนส์ในครั้งนี้ ในฝั่งของ ของเอดจ์ กับ คริส เจอริโก้ ซึ่ง ในศึก เดอะแบช (2009) สามารถคว้าแชมป์แทกทีมยูนิฟายด์ มาครองได้สำเร็จ แต่เอดจ์ครองแชมป์ได้เดือนเดียว เอดจ์ ก็มีอาการบาดเจ็บที่หัวเข่าต้องพักการปล้ำไป ส่วน คริส เจอริโก้ ก็พูดจาถากถาง เอดจ์ ว่าเป็นจุดอ่อนของทีม และ เจอริโก้ ก็เอา บิ๊กโชว์ มาเป็นคู่แทคทีมแทน คริส เจอริโก้ ในศึกไนท์ออฟแชมเปียนส์ส่วนในด้านของ เมลิน่า ซึ่งก่อนหน้าในศึก เดอะแบช (2009) ได้เสียแชมป์โลกหญิง WWE ให้กับ มิเชล แมคคูล ต่อมาในศึก สแมคดาวน์ที่ผ่าน เมลิน่า ได้ออกมาพูดกับ มิเชล แมคคูล ว่าจะขอชิงแชมป์โลกหญิง WWE ในศึกไนท์ออฟแชมเปียนส์ และได้พ่นแป้งใส่หน้า มิเชล แมคคูล
ในฝั่งรอว์ จากการที่แรนดี ออร์ตัน เอาชนะทริปเปิล เอช ในเดอะแบช (2009) ในกติกา 3 เวที (ปล้ำธรรมดา,จับกดที่ไหนก็ได้ และ Last Man Standing), โดย จอห์น ซีนา ได้ตัดสินใจร่วมปล้ำ เป็นแมทช์ 3 เส้า (เคยเกิดขึ้นมาแล้วเมื่อศึก เรสเซิลเมเนีย ครั้งที่ 24) ส่วนในด้านของ มิกกี้ เจมส์ ซึ่งในศึก รอว์ที่ผ่าน ได้ให้สัมพาทย์ กับ จอช แมทิวส์ ระหว่างนั้น มารีส ได้ขึ้นมาขัดจังหวะ แล้วพ่นสเปย์ใส่หน้า มิกกี้ เจมส์ ทำให้มิกกี้ เจมส์ โมโหมาก ทำให้ต้องเจอกันในศึกไนท์ออฟแชมเปียนส์ เพื่อชิงแชมป์ดีว่า
หลังจากนั้น.
หลังจากที่ออร์ตันชนะ ก็ได้มีการหาผู้ท้าชิงด้วยการ "Beat the Clock challenge".
โดยมีผู้ท้าชิงคือ Mark Henry, Montel Vontavious Porter, Triple H, Jack Swagger และ John Cena ใครที่ทำเวลาดีที่สุด จะได้สิทธิ์ไปซัมเมอร์สแลม ทำให้ซีนา ได้สิทธิ์ปล้ำกับออร์ตันอีกครั้ง 
ซีเอ็ม พังก์ได้ขอสิทธิ์จากเจฟฟ์ ฮารดี้อีกครั้ง โดยเจฟฟ์ปล้ำกับพังก์ ในสแมคดาวน์ และเจฟฟ์เอาชนะได้ โดยกำหนดแมทช์ว่าจะเป็นแมทช์อะไร โดยเจฟฟ์ เลือกแมทช์ เทเบิล แลดเดอร์ แอนด์ แชร์ แมทช์ ในซัมเมอร์สแลม
เฮนรี ฟอนดา

เฮนรี เจนส์ ฟอนดา  (16 พฤษภาคม ค.ศ. 1905 - 12 สิงหาคม ค.ศ. 1982) เป็นนักแสดงภาพยนตร์ชาวอเมริกัน นักแสดงละครเวที เป็นที่รู้จักในบทบาทการแสดง การพูดเรียบ ๆ ผู้ยึดมั่นอุดมการณ์ 
ฟอนดาเริ่มโดดเด่นในการเป็นนักแสดงละครบรอดเวย์ จากนั้นก้าวสู่ฮอลลีวูดในปี 1935 และเริ่มโดดเด่นขึ้นมาหลังจากได้รับการเสนอชื่อเข้าชิงรางวัลออสการ์ในปี 1940 จากบท ทอม โจด ในเรื่อง "The Grapes of Wrath" ผลงานดัดแปลงจากบทประพันธ์ของ จอห์น สไตน์เบก ใน 6 ทศวรรษในฮอลลีวูด ฟอนดา มีผลงานการแสดงอย่าง "The Ox-Bow Incident", "Mister Roberts" และ "12 Angry Men" 
ทางด้านชีวิตส่วนตัวฟอนดามีทายาทที่เป็นนักแสดงที่มีชื่อเสียงอย่าง เจน ฟอนดา ลูกสาว, ปีเตอร์ ฟอนดา ลูกชาย, บริดเจต ฟอนดา หลานสาว และทรอย แกริตี หลานชาย ในปี 1999 เขามีชื่อเป็นอันดับ 6 ของนักแสดงชายยอดเยี่ยมที่สุดตลอดกาล จากสถาบันภาพยนตร์อเมริกัน
คาร์ล ฟ็อน เคลาเซอวิทซ์

คาร์ล ฟิลลิพ ก็อทฟรีท ฟ็อน เคลาเซอวิทซ์  เป็นนายพลชาวเยอรมันปรัสเซีย ได้รับการยกย่องเป็นนักทฤษฎีทหารผู้ยิ่งใหญ่และเป็นบิดาแห่งวิชาการยุทธสมัยใหม่ เปรียบเป็นดั่งบุพพาจารย์แห่งกองทัพเยอรมัน 
งานเขียนของเคลาเซอวิทซ์มุ่งเน้นพิเศษไปที่ "จิตใจ" (ในความหมายของยุคใหม่คือจิตวิทยาทหาร) และมุมมองทางการเมืองต่อสงคราม หนังสือชิ้นเอกของเขาเรื่อง "ว่าด้วยสงคราม"  ยังไม่แล้วเสร็จสมบูรณ์ยามที่เขาเสียชีวิต เคลาเซอวิทซ์เป็นพวกสัจนิยมในหลายแง่มุม ทั้งในแง่โรแมนติก หรือใช้การใช้ความคิดอย่างหนักไปกับบรรดาผู้มีเหตุผลแห่งยุคเรืองปัญญาในยุโรป
วิธีการโต้แย้งด้วยเหตุผลของเคลาเซอวิทซ์มีลักษณะที่คล้ายคลึงกับพวกเฮเกิล อย่างไรก็ตาม ถึงแม้ว่าเคลาเซอวิทซ์และเฮเกิลอาจรู้จักกันเป็นการส่วนตัว แต่ก็ยังเป็นที่ถกเถียงกันอยู่ว่าเคลาเซอวิทซ์ได้รับอิทธิพลมาจากแนวคิดของเฮเกิลหรือไม่ เคลาเซอวิทซ์เน้นย้ำเรื่องปฏิกิริยาการใช้เหตุผลของทหารต่อปัจจัยแวดล้อมที่หลากหลาย เขาสังเกตเห็นถึงพัฒนาการอันไม่คาดคิดซึ่งเกิดขึ้นภายใต้ "หมอกสงคราม" (คำอนุมานที่หมายถึงความคลุมเครือของข่าวสาร) ซึ่งนำไปสู่การตัดสินใจอันรวดเร็วของแม่ทัพที่ตื่นตัว เขามองประวัติศาสตร์ว่าเป็นการตรวจสอบสำคัญซึ่งภาวะนามธรรมที่ไม่สอดคล้องกับประสบการณ์ เขาแย้งว่า สงครามไม่อาจวัดปริมาณหรือรวบยอดเป็นแผนงาน เรขาคณิต และกราฟ
ประวัติ.
เคลาเซอวิทซ์เกิดที่เมืองบวร์ค ใกล้กับเมืองมัคเดอบวร์คในราชอาณาจักรปรัสเซีย เขาเข้ารับราชการทหารปรัสเซียเมื่อปี 1792 ตั้งแต่อายุ 12 ขวบ ในชั้นยศฟาเนินยุงเคอร์ (Fahnenjunker) อันเป็นตำแหน่งที่เทียบได้กับยศนายสิบที่ทำหน้าที่ถือธงนำหน้าหน่วยทหาร และเข้าศึกษาต่อที่วิทยาลัยการสงคราม  ในกรุงเบอร์ลินเมื่อปี 1801 เคลาเซอวิทซ์ศึกษางานเขียนของนักปรัชญาคนสำคัญอย่างอิมมานูเอล คานต์ และชไลเออร์มัคเคอร์ และเป็นนักเรียนที่มีความโดดเด่นจนเป็นที่เข้าตาพันโทชาร์นฮอสท์ (หัวหน้าเสนาธิการใหญ่ปรัสเซียในอนาคต) เคลาเซอวิทซ์มักใช้เวลายามว่างศึกษาหาความรู้ทางวิชาทหารอยู่เสมอ โดยเน้นการศึกษาไปที่งานพระนิพนธ์ของพระเจ้าฟรีดริชที่ 2 มหาราช ผู้เป็นจอมกษัตริย์การสงคราม
เคลาเซอวิทซ์มีส่วนร่วมในการทัพแม่น้ำไรน์ (1793–1794) เมื่อกองทัพปรัสเซียรุกรานฝรั่งเศสในช่วงการปฏิวัติฝรั่งเศสและสู้รบในสงครามนโปเลียน เคลาเซอวิทซ์ในฐานะนายทหารคนสนิทของนายพลเจ้าชายเอสกุสท์ แฟร์ดีนันท์ เป็นหนึ่งในทหารปรัสเซีย 25,000 นายที่ตกเป็นเชลยเมื่อกองทัพผสมปรัสเซีย-ซัคเซินของจอมพลดยุกแห่งเบราน์ชไวค์ ภายหลังพ่ายแพ้ต่อฝรั่งเศสในยุทธการที่เยนา–เอาเออร์ชเต็ท และถูกควบคุมตัวพร้อมกับเจ้าชายเอากุสท์จนถึงปี 1808 หลังเหตุการณ์นี้ เคลาเซอวิทซ์เกิดความคิดที่จะปฏิรูปกองทัพและประเทศปรัสเซีย
นิยามว่าด้วยสงคราม.
ในตอนแรก เคลาเซอวิทซ์มองว่าสงครามเป็นที่สุดของ "การแสดงอัตตาของประชาชน"  เพื่อยืนยันสิทธิ์ ความคิด หรือความเชื่อของฝ่ายตน อย่างไรก็ตาม ในหลายปีต่อมา เคลาเซอวิทซ์ละทิ้งทัศนะคติดังกล่าวอย่างสิ้นเชิง และมองสงครามเป็นเพียงหนึ่งในเครื่องมือ
 "สงครามก็เป็นหนึ่งในการกระทำแห่งความรุนแรง เพื่อบังคับให้อีกฝ่ายทำตามประสงค์ของเรา" ("ว่าด้วยสงคราม" เล่มที่ 1 บทที่ 1 วรรคที่ 2)
เขายังมองว่าสงครามไม่ได้หมายถึงการล้างบานศัตรู ไม่ใช่การเอาชนะ และไม่ใช่เรื่องศักดิ์ศรี สงครามเกิดขึ้นเพราะการเมือง ดังนั้นสงครามจึงเป็นเรื่องของการเมือง
 "สงครามเป็นเพียงผลต่อเนื่องของการเมือง ที่ทำโดยวิธีการอื่น" ("ว่าด้วยสงคราม" เล่มที่ 1 บทที่ 1 วรรคที่ 24)